(otázka moderátora, či je za tender zodpovedný bývalý minister dopravy Ľubomír Vážny, pozn.) ...mne sa zdá, že pán Počiatek má s tým tendrom na mýto, už predtým, lebo síce je pravda, že pred desiatimi rokmi sa to podpísalo, ale sa to pripravovalo, ale aj v predchádzajúcej vláde.

Mýtny tender začala pripravovať už druhá Dzurindova vláda, nie však Ján Počiatek. Ten sa stal ministrom dopravy až niekoľko rokov po tom, ako štát podpísal zmluvu so Skytollom. Tvrdenie Bélu Bugára preto hodnotíme ako nepravdivé. Národná diaľničná spoločnosť podpísala so spoločnosťou SkyToll Zmluvu na dodávku elektronického mýtneho systému v januári 2009. Vyhlásenie tendra mala v pláne už druhá Dzurindova vláda, nestihla to však. Štát ho vypísal a vyhodnotil v dobe, keď ministerstvu dopravy šéfoval Ľubomír Vážny. Ján Počiatek sa stal ministrom dopravy počas druhej vlády Roberta Fica v roku 2012 - až po Ľubomírovi Vážnom. Pripravovať mýtny tender teda nemohol.. S mýtom je spájaný kvôli kauze palivových kariet, keď mal v roku 2014 zadať súťaž na overovanie platieb mýta tak, aby ho vyhrala schránková firma Paywell z Cypru. Firma s údajným prepojením na J&T mala vzniknúť len deň pred uzávierkou súťaže a za prácu mala dostať neprimerane vysokú províziu. Po prevalení kauzy sa Počiatka neúspešne snažila odvolať opozícia.

podpísala dodávku mala nestihla vypísal stal prepojením


Sme prvé mesto na Slovensku, ktoré urobilo tento krok (reguláciu parkovania, pozn.)....

O parkovacom systéme v meste Trenčín informuje samostatná webstránka parkovanietrencin.sk , ktorá uvádza dátum spustenia prvej fázy regulovaného parkovania dňa 15. marca 2017. Regulácia parkovania, bola v tomto prípade vykonaná formou vytvorenia parkovacích zón, teda ucelených oblastí. Parkovanie v týchto zónach je umožnené kúpou parkovacej karty, ktorá je určená na úhradu dlhodobého alebo pravidelného parkovania v meste. Zakúpenie parkovacej karty umožňuje parkovať na parkovacích miestach podľa územnej platnosti a typu karty. Mesto Trenčín vytvorilo dva základné typy parkovacích kariet: 1. rezidentská karta - pre občanov mesta, živnostníkov a konateľov spoločností s trvalým pobytom v Trenčíne a 2. abonentská karta - pre osoby bez trvalého pobytu v Trenčíne a právnické osoby.

parkovanietrencin.sk vykonaná vytvorilo nariadenia zavedený používal 2009


O tom sa bavíme, my sme ho napríklad pozývali na poslanecký klub pred tajnou voľbou, keď bola teraz posledná tajná voľba a neprišiel.

Informácie o tom, že Čentéša SMER pozýval na poslanecký klub existujú len od samotných predstaviteľov strany.

existujú


Bratislava je úspešné mesto, žije tu obrovské množstvo ľudí so životnou úrovňou, ktorá je nad priemerom EÚ.

Prieskum, ktorý by potvrdzoval koľko percent ľudí v Bratislave žije s nadpriemernou úrovňou v EÚ neexistuje. Existuje len prieskum, ktorý hovorí, že Bratislavký kraj je na dvanástej priečke z celej EÚ vo výške vyprodukovaného HDP na obyvateľa (160% HDP z priemeru EÚ) v regiónoch EÚ.

Bratislavký kraj


600 miliónov ideme dávať do trvalého eurovalu.

Podľa agentúry TASR Slovensko zaplatí za trvalý euroval 659 miliónov eur v hotovosti. Rovnaké číslo spomína aj vládny návrh zákona o Európskom mechanizme pre stabilitu, ktorý definuje bezprostredne splatné akcie a to v celkovej nominálnej hodnote 659 200 000 eur. Keďže Ľuboš Blaha opomenul 59 miliónov eur, výrok označujeme za nepravdivý. Dátum zverejnenia analýzy: 18.06.2012 Naspäť Nahlásiť chybu

TASR
vládny návrh zákona


Smer navrhol, len na ilustráciu, Smer navrhol zavedenie tejto dane vo výške 1,3% pasív bánk. Potom zistili, že urobili chybu, tak to znížili na 0,7%.

Tvnoviny.sk: "Smer-SD chcel zákonom o odvodoch vybraných finančných inštitúcií presadiť, aby sa od tohto roka pre banky zaviedol osobitný odvod vo výške 1,35%." Poprad24.sk: "Predstava trojice zákonodarcov zo Smeru-SD je taká, že osobitný odvod by sa počítal z časti pasív konkrétnej banky. Jeho výšku navrhli na 1,35%, tú však plánujú korigovať. Pri jej výpočte totiž vychádzali z nesprávnych údajov o výške pasív bankového sektora ku koncu júna 2010 . Ak sa návrh dostane do druhého čítania, sami podľa jedného z autorov Petra Kažimíra prídu s pozmeňovacím návrhom, ktorým znížia výšku odvodu na 0,7%."

Tvnoviny.sk:


Sú zmluvy, ktoré sa ani za 4 roky nedali zrušiť, ani sa nedali zmeniť - spomeňme Hlavnú stanicu, PKO.

Pretože firma, ktorá má prestavovať Bratislavskú železničnú hlavnú stanicu má okrem zmluvy s mestom na dohodnuté investície do konca roka 2016 aj zmluvu so Železnicami Slovenskej Republiky o prenájme pozemkov pod budovami a v predstaničnom priestore, vedenie mesta nemôže na rekonštrukciu stanice zazmluvniť niekoho iného. Rovnako aj v prípade PKO súdy už opakovane potvrdili platnosť zmluvy bývalého vedenia so spoločnosťou Henbury Development o predaji nehnuteľností, ktorou sa mesto zaviazalo zbúrať Park kultúry a oddychu (PKO), a túto zmluvu preto nie je možné odstúpiť. Preto tento výrok považujeme za pravdivý.

zmluvy zmluvu zmluvy


Veď ak u nás rastú ceny a budú rásť ak inflácia porastie tak ako to bolo v predchádzajúcich dvoch mesiacoch, tak štandardne ľudia, ktorí sú odkázaní na dávky či z dôchodkového systému, či zo štátnej sociálne podpory alebo zo sociálnej pomoci, tak tieto dávky sú pravidelne valorizované.

V platnosti je mechanizmus valorizácie dôchodkov o percento, ktoré je vypočítané ako priemer z rastu priemerných miezd v hospodárstve a inflácie. Dôchodky sa každoročne zvyšujú automaticky , do konca roka 2003 o tom rozhodoval parlament. K valorizácii dochádza každoročne k 1. júlu. Automaticky je valorizované aj životné minimum, od jeho hodnoty sa odvíja výška rôznych príspevkov. Epi.sk : "Životné minimum je ekonomický ukazovateľ, ktorý predstavuje základ najmä pre záchrannú sociálnu sieť, systém sociálnej pomoci. Tento ekonomický ukazovateľ má priamy vplyv aj výšku daňového bonusu, na zdaňovanie príjmu fyzickej osoby, na výšku príspevku pre zdravotne postihnutých, dávky a príspevky v hmotnej núdzi a výšku úhrad v zariadeniach sociálnych služieb a ďalších príspevkov. Sumy životného minima sa upravujú vždy k 1. júlu bežného kalendárneho roka, a to na základe koeficientu rastu čistých peňažných príjmov na osobu alebo koeficientu rastu životných nákladov nízkopríjmových domácností (t. j. podľa indexu rastu spotrebiteľských cien, pozn.)."

mechanizmus automaticky Epi.sk


...keď som to prezidentovi otvorene povedal, tak dal na mňa trestné stíhanie a trestné stíhanie potvrdilo, že pán prezident ma obvinil falošne..

Trestné stíhanie , ktoré podal Michal Kováč v roku 1996 na Vladimíra Mečiara z dôvodu ohovárania bolo policajným vyšetrovateľom zamietnuté. Dôvod zamietnutia bol fakt, že V. Mečiar sa na základe svojho presvedčenia nedopustil trestného činu, ale iba skutkového omylu. Expremiér následne verejnosti vysvetlil svoj skutok tak, že trestné stíhanie potvrdilo, že exprezident Kováč ho obvinil falošne. Výrok hodnotíme ako pravdivý, nakoľko vtedajšie vyšetrovanie naozaj potvrdilo neopodstatnenosť trestného oznámenia na Vladimíra Mečiara. Prvé dni od nástupu Michala Kováča do funkcie prezidenta ukázali, že predstavy dvoch bývalých straníckych kolegov, t.j. M.Kováča a V. Mečiara, o fungovaní hlavy štátu sú veľmi odlišné. Spor medzi Mečiarom a Kováčom sa vyostril práve na personálnych otázkach, keď hlava štátu odmietla vymenovať do funkcie riaditeľa SIS Ivana Lexu. Nasledovne keď sa M. Kováč v novoročnom prejave zmienil, že krajina potrebuje vládu širšej koalície, lebo kabinet jedného hnutia nemá v parlamente dostatočne silnú podporu, konflikt eskaloval až do priamej zrážky. Došlo k nej v marci 1994, keď prezident M. Kováč predniesol v parlamente správu o stave republiky, ktorej výsledkom bol pád Mečiarovej vlády. Po predčasných voľbách sa k moci opäť dostalo Mečiarovo HZDS a krátko po voľbách 1994 splnomocení zástupcovia predsedu HZDS – Oľga Keltošová a I. Lexa vyzývali prezidenta, aby odstúpil. V auguste 1995 bol do zahraničia zavlečený prezidentov syn Michal Kováč ml. Na prezidentovho syna bol vtedy vydaný medzinárodný zatykač a únoscovia zjavne predpokladali, že ho začnú v zahraničí stíhať, čím vznikne silný tlak na prezidenta, aby sa vzdal funkcie. Keď vyšetrovatelia únosu obvinili z účasti na zavlečení príslušníkov SIS, V. Mečiar sa osobne zasadil za to, že nepohodlní kriminalisti boli z prípadu odvolaní. Vláda SR vtedy prijala vyhlásenie, ktorým obvinila hlavu štátu z vlastizrady a vyzvala ho na odstúpenie. Premiér V. Mečiar v máji 1996 v rozhlasom rozhovore povedal, že ak by M. Kováč nemal imunitu prezidenta, tak by bol obvinený ako jeden zo spolupáchateľov v kriminálnom trestnom čine. Trestné oznámenie prezidenta, že sa tým šéf HZDS dopustil ohovárania, policajný vyšetrovateľ odmietol s odôvodnením: „ Keďže je JUDr. V. Mečiar presvedčený o tom, že jeho tvrdenia sú pravdivé, nedopustil sa trestného činu ohovárania, ale iba skutkového omylu .“ Fakt, že sa proti nemu nezačalo trestné konanie, premiér vysvetlil verejnosti tak, že vyšetrovanie v celom rozsahu potvrdilo všetky jeho predchádzajúce vyhlásenia o M. Kováčovi. A ak mal byť Mečiar inšpirátorom únosu, vtedajší šéf SIS bol symbolom jeho brutálneho vykonania. Prezidentovho syna vtedy omráčili a v kufri auta zavliekli do Rakúska. „ To bola eskalácia boja medzi Mečiarom a prezidentom ,"povedal 31 augusta 2010 bývalý prokurátor Michal Serbin . Vinníkov napokon, najmä vďaka Mečiarovým amnestiám, nikdy za mreže nedostali a bez trestu obišiel aj vtedajší šéf tajnej služby Ivan Lexa. Naopak súd exprezidentovi prikázal, aby sa ospravedlnil za ohováranie. Lexovi nebola vina nikdy dokázaná. Od Kováča dokonca vysúdil finančné odškodné. Vladimír Mečiar si pri rozprávaní o jednom zo svojich najväčších politických nepriateľov nikdy nekládol servítku pred ústa. Dnešný Prezidentský palác, ktorý sa vtedy volal starým menom Grassalkovičov, expremiér na mítingu v Martine prekrstil na Grázel -Kováčov. Dátum zverejnenia analýzy: 08.03.2017 Naspäť Nahlásiť chybu

stíhanie správu Serbin vysúdil Grázel


To číslo ma neprekvapilo, pretože bol aj zverejnený prieskum pred referendom, ktorý hovoril približne o takejto účasti okolo 20%.

Podľa agentúry FOCUS (jediný prieskum) sa referenda plánovalo zúčastniť menej ako 20% voličov, len 10,4% bolo pevne rozhodnutých zúčastniť sa. Ak účasť bola 23%, čo je podľa Maďariča okolo 20%, tak odhad pod 20% nie je okolo, ale pod 20%.

FOCUS


Vy ste sa s nimi na tom nedohodli, na rozdiel od nás, ktorí sme minulý rok podpísali s predstaviteľmi ZMOS-u memorandum a to memorandum bolo dokonca odsúhlasené takou istou radou ako zasadalo v piatok, čiže máte dohodu a máte nedohodu.

Výrok ministra Kažimíra označujeme za pravdivý. ZMOS podpísalo s vládou SR Memorandum (.pdf) dňa 18. októbra 2012. Obidve uznesenia prijala Rada ZMOS.

Memorandum


Keď niekto na prechode niekoho zrazil a zabil, sa mohol stať generálny prokurátor, aj keď sa to vyšetrilo, ale keď niekto zrazí semafor. Podľa vás, nemôže byť prezident?

Andrej Danko vo svojom výroku poukazuje na nehodu, ktorú zapríčinil špeciálny prokurátor Daniel Lipšic. Lipšic sa po nehode vzdal poslaneckého mandátu a o niekoľko rokov sa rozhodol kandidovať za špeciálneho prokurátora, čo mu právna úprava umožňovala. Aj keď Lipšicova nehoda mala omnoho fatálnejšie dôsledky, Danko nie je kritizovaný za to, že „zrazil semafor“ ale za to, že z miesta nehody odišiel a svojim konaním znemožnil vykonanie dychovej skúšku hneď po nehode. Výrok Andreja Danka preto hodnotíme ako zavádzajúci.

Daniel Lipšic v septembri 2016 zrazil 72-ročného dôchodcu na Vajnorskej ulici v Bratislave. Chodec zomrel v nemocnici krátko po havárii aj napriek tomu, že Lipšic mu poskytol prvú pomoc a zavolal záchrannú službu. Dychová skúška u Lipšica alkohol nepotvrdila . Tri dni po nehode sa Lipšic vzdal poslaneckého mandátu.

V uznesení o vznesení obvinenia stálo, že sa Lipšic plne nevenoval šoférovaniu, pričom podľa znaleckého skúmania v danom čase netelefonoval ani neesemeskoval, prekročil maximálnu povolenú rýchlosť (išiel v rozsahu 56,4 až 62,4 km/h), čo mu znemožnilo dať prednosť chodcovi, ktorý prechádzal po vyznačenom priechode pre chodcov.

V uznesení taktiež stálo, že Lipšic mal obmedzený výhľad na chodcu, a to kvôli tomu, že chodec bol oblečený v tmavom odeve bez reflexných prvkov a taktiež kvôli poveternostným podmienkam a okoliu miesta dopravnej nehody.

V októbri 2017 bol Daniel Lipšic okresným súdom odsúdený na trojročný trest s podmienečným odkladom na skúšobnú dobu päť rokov. Taktiež dostal zákaz viesť motorové vozidlá po dobu šiestich rokov. Lipšic bol podľa medializovaných informácii súčinný s vyšetrovacími orgánmi a s pozostalou rodinou chodca sa dohodol na mimosúdnom odškodnení .

Vo februári 2021 sa Daniel Lipšic stal novým špeciálnym prokurátorom (nie generálnym prokurátorom, ako hovorí Danko vo výroku). Podľa platnej právnej úpravy musel kandidát na túto pozíciu spĺňať podmienku bezúhonnosti (Zákon o prokurátoroch a právnych čakateľoch prokuratúry § 24a ods. 2 ). Keďže bol Daniel Lipšic odsúdený za neúmyselný trestný čin, podmienku bezúhonnosti spĺňal . Prekážkou by bolo, ak by bol odsúdený napríklad za úmyselný trestný čin ( §6 ods. 5 ).

Andrej Danko v januári 2024 narazil v Bratislave, v mestskej časti Dúbravka, do semaforu a z miesta dopravnej nehody odišiel. Na mieste nehody Dankovi odpadlo evidenčné číslo auta a pred jeho garážou bola nájdená olejová škvrna.

Z prvých informácii nebolo zrejmé , či sa Andrej Danko podrobil skúške na alkohol. Podľa polície v čase príchodu hliadky na miesto nebolo zrejmé, kto bol jej účastníkom a rovnako nemohlo dôjsť ani k vykonaniu dychovej skúšky na zistenie prítomnosti alkoholu v dychu vodiča.

Neskôr bolo zverejnené , že sa predseda SNS podrobil dychovej skúške s negatívnym výsledkom, avšak až 15 hodín po nehode. S takýmto časovým odstupom je pritom takmer nemožné zistiť či bol Danko v čase nehody pod vplyvom návykovej látky. Minister vnútra Matúš Šutaj Eštok informoval o kontrole postupu polície.

Predseda SNS trvá na tom, že dostal šmyk na ľade. V súvislosti s nehodou začala okresná prokuratúra začatie trestného stíhania pre prečin poškodzovania a ohrozovania prevádzky všeobecne prospešného zariadenia.

V relácii RTVS sa Andrej Danko obhajoval , že z miesta nehody odišiel preto, že bol veľmi zranený a potreboval sa ošetriť. Televízii Joj však ešte krátko po nehode tvrdil, že nebol zranený a nevedel, že pri takomto incidente má volať políciu. Danko avizoval, že všetky škody sám nahradí a nehoda ho mrzí, pripustil, že vyvodí politickú zodpovednosť .

Daniel Lipšic
nepotvrdila
vzdal
uznesení o vznesení obvinenia
uznesení
odsúdený
odškodnení
stal
§ 24a ods. 2
spĺňal
§6 ods. 5
narazil
zrejmé
Podľa polície
zverejnené
nemožné
kontrole postupu
začala
obhajoval
Televízii Joj
politickú zodpovednosť


Medzinárodný menový fond tvrdí, ak dovolíte pani Puškárová, že z toho úsilia konsolidačného, čo teda znižujeme deficit verejných financií, je 60% na strane zníženia výdavkov a 40% na strane zvýšenia príjmov.

MMF o zámeroch vlády napísalo (.pdf): "The government intends to bring down the deficit to below 5 percent of GDP through a consolidation package of 2 1/2 percentage points of GDP. The measures include reductions in the public sector wage bill, spending on goods and services, subsidies and capital expenditure, amounting to about 1 1/2 percentage point of GDP in total; and a temporary increase in the VAT, and higher excise taxes and fees, for a total of about 1 percentage point of GDP." Miklošove percentuálne počty sedia s tým, čo tvrdí MMF. Na základe čoho to fond uvádza už nevieme (predpokladajme, že im to tak bolo zo strany ministerstva uvedené).

MMF o zámeroch vlády napísalo


My sme v roku 2009, prvá Ficova vláda slávnostne prijala už raz zákon o odbornom vzdelávaní. Keď si pozriete tlačovú správu, budete mať úplné déja vu, len tam nebude sedieť pán minister Draxler, ale pán minister Mikolaj. Tie isté veci hovoril, budú si môcť privyrobiť, spolupráca, nikto nenamietal proti tomu, dokonca aj daňové úľavy tam mali byť, všetko to tam bolo a za päť rokov, za šesť sa nič nestalo, nič reálne sa nestalo okrem pár maličkých pilotov.

Zákon o odbornom vzdelávaní vstúpil do platnosti v roku 2009. Následne vzniklo aj niekoľko programov spolupráce medzi podnikmi a odbornými školami. Celkovo však nevznikla široká podpora pre tento systém, čo je aj jedným z dôvodov (.rtf) súčasnej novely. Predstavitelia zamestnávateľov systém označili za problematický a nefunkčný . Výrok hodnotíme ako pravdivý.

niekoľko
programov
spolupráce
dôvodov
nefunkčný
pracoval
Zákon č.184/2009 Z. z
ponúka
Nová podoba zákona
podporu
vyjadrili

https://demagog.sk/vyrok/daňové výhody, odmieňanie študentov alebo užšia spoluprácu medzi ministerstvom a školami (resp. zamestnávateľmi).


Je tu návrh odborov 492 eur. Vôbec nemusíte zamestnávatelia odovzdať rozhodnutie do rúk vláde o minimálnej mzde. Zákon hovorí jasne, ak sa do 15.júla dohodnú zamestnávatelia a odborári, vláda nemá priestor aby vstúpila do určenia výšky minimálnej mzdy.

13. apríla 2017 informovala Konfederácia odborových zväzov SR o návrhu zvýšenia minimálnej mzdy na úroveň 492 eur. Zákon o minimálnej mzdy umožňuje sociálnym partnerom dohodnúť sa na výške minimálnej mzdy do 15. júla bez zásahu vlády, ako to hovorí vo svojom výroku Branislav Ondruš. Konfederácia odborových zväzov SR navrhla na tlačovej konferencií 13. apríla 2017 zvýšenie minimálnej mzdy zo 435 eur na 492 eur, čo predstavuje medziročný nárast o 13,10%. Dôvodom má byť najmä priaznivý ekonomický vývoj Slovenska, ktorý takéto zvýšenie miezd povoľuje. Podľa Zákona o minimálnej mzde ( 663/2007 Z.z. ) musia zástupcovia zamestnancov a zamestnávateľov rokovať o minimálnej mzde najneskôr od 1. apríla a dohodnúť sa musia najneskôr do 15. júla daného roka. "Ak sa sociálni partneri dohodnú na úprave sumy mesačnej minimálnej mzdy do 15. júla, dohodu o sume mesačnej minimálnej mzdy predložia Ministerstvu práce, sociálnych vecí a rodiny Slovenskej republiky (ďalej len „ministerstvo“). Ministerstvo predloží návrh nariadenia vlády, ktorým sa navrhne ustanoviť sumu minimálnej mzdy vo výške dohodnutej sociálnymi partnermi, na rokovanie Hospodárskej a sociálnej rady Slovenskej republiky (ďalej len „rada“) do 15. septembra a následne na rokovanie vlády. Ak sociálni partneri nepredložia dohodu o sume mesačnej minimálnej mzdy ministerstvu do 15. júla, bezodkladne predložia ministerstvu svoje návrhy na úpravu sumy mesačnej minimálnej mzdy. Ministerstvo predloží návrh na úpravu sumy mesačnej minimálnej mzdy na rokovanie rady do 31. júla." Ak sa teda odbory na minimálnej mzde dohodnú, Ministerstvo práce, sociálnych vecí a rodiny predloží na rokovanie vlády návrh nariadenia vlády, ktorým sa ustanoví dohodnutá výška minimálnej mzdy. Dátum zverejnenia analýzy: 08.05.2017 Naspäť Nahlásiť chybu

návrhu
Zákon
navrhla
663/2007 Z.z.


Posledné roky sa znižuje rozpočet agentúry FRONTEX. To je, to je agentúra, ktorá chráni vonkajšie hranice.

Organizácia FRONTEX slúži na ochranu hraníc štátov patriacich do Schengenského priestoru. Ich rozpočet má rastúcu tendenciu, a to v absolútnych číslach aj ako podiel rozpočtu EÚ, preto hodnotíme výrok Roberta Kaliňáka ako nepravdivý.

FRONTEX rozpočet


Ja si veľmi dobre pamätám debatu o eurovale, kde oni sa tým vyhrážali, že však pošleme migrantov, keď my (Grécko, pozn.) sa zrútime ekonomicky. Poslali sme peniaze, aj tak poslali migrantov.

Grécky minister obrany skutočne pohrozil "zaplavením EUrópy migrantmi", ak by Európa nechala Grécko v kríze. Treba však dodať, že v súčasnosti schválený mechanizmus prideľovania utečencov na základe kvót bol schválený na základe princípu solidarity medzi členskými štátmi a nie kvôli tomu, že by nám utečencov Grécko "poslalo". Na základe výrokov gréckeho ministra obrany v roku 2015 v súvislosti s pôžičkami Grécku ale hodnotíme tento výrok ako pravdivý. Grécky minister obrany, Panos Kammenos povedal v marci 2015: "Ak nás nechá Európa v kríze, zaplavíme ju migrantmi, a bude to ešte horšie pre Berlín, ak bude vo vlne miliónov ekonomických migrantov niekoľko džihádistov z Islamského štátu."

povedal
zraniteľnou
požičala
Argumentačnom boji o utečeneckej kríze


Čiže nie je to, ako ste naznačili, že by len slovensko-maďarské vzťahy. Tam boli zákony, ktoré sa týkali obecného zriadenia, množstvo ďalších oblastí.

SNS okrem zákona týkajúceho sa obecného zriadenia predložila návrhy zákonov ktoré sa týkali napr. spotrebnej dane z tabakových výrobkov , príplatku k dôchodku politickým väzňom . Ďalšie návrhy zákonov môžete nájsť aj tu .

obecného zriadenia
spotrebnej dane z tabakových výrobkov
príplatku k dôchodku politickým väzňom
tu


To uznesenie (Európskeho parlamentu, pozn.) hovorí, že sa úplne rozpadla argumentácia vlády, ktorá, pripomeňme si možno je tomu mesiac, možno viac, povedala, že má všetko odkonzultované v Bruseli.

O navrhovaných zmenách trestného zákona vláda skutočne rokovala s Európskou komisiu koncom novembra 2023, zaslala jej tiež paragrafové znenie úprav. Už v decembri Európska komisia vyjadrila svoj nesúhlas, keď slovenskú vládu vyzvala, aby zmeny neuskutočnila urýchlene a bez riadnej konzultácie na štátnej aj európskej úrovni. V kritickom uznesení prijatom v januári 2024 Európsky parlament vyjadruje obavu o schopnosť Slovenska bojovať proti korupcii a chrániť finančné záujmy EÚ v prípade, že slovenský parlament návrh schváli. Výrok hodnotíme ako pravdivý.

Európska komisia pre Denník N potvrdila , že slovenská vláda s ňou o plánovaných zmenách v trestnom zákone a zrušení špeciálnej prokuratúry komunikovala. O ich návrhu sa premiér Robert Fico, minister obrany Robert Kaliňák a minister spravodlivosti Boris Susko stretli s eurokomisárom pre spravodlivosť Didierom Reyndersom 27. novembra 2023. O pár dní na to, 1. decembra 2023, vláda komisii zaslala tiež paragrafové znenie návrhu.

Novelizáciu trestného zákona parlament 26. januára 2023 posunul do druhého čítania. O novele sa v súčasnosti (január 2024) rokuje v skrátenom legislatívnom konaní. Zákon okrem zrušenia Úradu špeciálnej prokuratúry navrhuje napríklad zmiernenie trestov za korupciu a drogy, uprednostňuje alternatívne tresty namiesto väzenia, ako napríklad nosenie elektronického náramku, verejnoprospešné práce či domáce väzenie. Návrh tiež mení výšky a podmienky trestných činov. Napríklad pre trestný čin krádeže zvyšuje výšku minimálnej z 266 na 700 eur (. pdf , s. 12, § 125 odsek 1). Teda zatiaľ čo podľa aktuálne platnej legislatívy by bola krádež spôsobujúca škodu do výšky 699 priestupkom, podľa návrhu by bola priestupkom.

Komisia vládu v reakcii vyzvala , aby ,,nepokračovala v zamýšľaných zmenách a doplneniach" a aby sa ,,neuchyľovala k zrýchlenému postupu bez riadnej a dôkladnej konzultácie so zainteresovanými stranami na vnútroštátnej a európskej úrovni." Hovorca komisie pre oblasť spravodlivosti Christian Wigand v decembri 2023 tiež upresnil , že komisia je pripravená prerokovať znenie zákona podrobnejšie. Slovenskej vláde tiež odporúčala konzultáciu s Benátskou komisiou Rady Európy.

Poslanci a poslankyne Európskeho parlamentu 17. januára 2024 prijali uznesenie, v ktorom vyjadrili obavu nad „schopnosťou Slovenska bojovať proti korupcii a chrániť rozpočet EÚ“ v prípade, že sa novela trestného zákona schváli.

potvrdila posunul navrhuje pdf vyzvala upresnil


Klesla zadĺženosť, už sme na úrovni 50%, likvidujeme, likvidujeme v podstate aj deficit štátneho rozpočtu, postupne sú to najlepšie čísla, historické rekordné čísla v deficitoch...

Verejný dlh Slovenskej republiky dosiahol v druhom kvartáli roka 2017 výšku 51,8 % HDP, uvádza Eurostat . Údaj sa teda približuje 50-tim %, ktoré spomína Kaliňák. Vyjadrené v absolútnych hodnotách dlží Slovensko 42 780 200 000 eur. Čo sa týka deficitu štátneho rozpočtu, malo Slovensko podľa Eurostatu v roku 2016 deficit na úrovni 2,2 % HDP. V absolútnych číslach to predstavuje schodok 1 773 900 000 eur. V druhom kvartáli 2017 dosiahol deficit 0,9 % HDP, čo v absolútnych číslach predstavuje 181 400 000 eur. Keďže údaje za rok 2017 nie sú kompletné, budeme brať do úvahy výsledky z roku 2016. Ak sa pozrieme na vývoj deficitu štátneho rozpočtu (pre porovnanie sme skúmali deficit od roku 2006, kedy sa začala prvá Ficova vláda), zistíme, že deficit z 2016 (2,2 %) nie je doteraz najnižší. V roku 2007 dosahoval deficit 1,9 % HDP. Výrok hodnotíme ako nepravdivý. Pre lepší prehľad uvádzame ako podiel HDP vývoj deficitu v tabuľke. Je nutné dodať, že vývoj deficitu ovplyvnili rôzne faktory. V roku 2009 vypukla finančná kríza a v rokoch 2010-2012 sa menila vláda. Kaliňák sa vo svojom výroku o historicky najnižšom deficite štátneho rozpočtu pravdepodobne pridŕžal starých údajov z mája 2017, kedy rezort financií vyhlásil, že dlh klesol na rekordných 1,68 % HDP. Podľa najnovšej správy Eurostatu je tento údaj nesprávny. Deficit sa vyšplhal na 2,2 % HDP kvôli horšiemu vývoju dane z príjmov právnických osôb.

Eurostat
Eurostatu
2017
starých údajov
správy


v roku 2018 sa reportáže o smrti pána Chovanca prišla práve RTVS, kde jednoducho už vtedy sa vedelo, že zomrel občan Slovenskej republiky, mohli ste sa vtedy informovať u pána veľvyslanca.

O smrti slovenského občana verejnosť aj štát vedel už v roku 2018 - nie však o presných okolnostiach, za akých sa tragédia. Tvrdenie Michala Šípoša hodnotíme ako ešte pravdivé. Už v roku 2018 RTVS informovala o tom, že v Belgicku zomrel slovenský občan (Chovanec). „ Muž sa podľa svedkov snažil dostať do lietadla násilím a nedovolil personálu skontrolovať, či má platnú letenku. To, či bol zákrok voči nemu neprimerane tvrdý, už vyšetrujú belgické úrady.” Okolnosti zásahu policajtov a ich brutalita však (verejne) známe neboli. Bývalý slovenský veľvyslanec Stanislav Vallo, ktorý bol v tom čase ako diplomat v Belgicku, pre DenníkN uviedol , že „ vedeli (rodina na začiatku tragédie) len málo a mali veľmi sporadické informácie.” Povedal tiež, že „ len čo sme ho prvý raz uvideli na nemocničnej posteli, bolo nám jasné, že sa muselo udiať niečo zvláštne.” Keď bol na stretnutí so zástupcom ministra vnútra, „ mal pred sebou na stole spis k prípadu Chovanec. Nedal mi však do neho nahliadnuť.” O výsledkoch vyšetrovania informovaný nebol. Podľa Valla ambasáda nemala ani informácie, či bolo začaté trestné stíhanie, či niekoho obvinili alebo či mala polícia k dispozícii kamerové záznamy. Prístup do spisu podľa neho mala len advokátka poškodených. O extrémistických prejavoch policajtky tiež nevedel . Video z cely zadržaného Jozefa Chovanca bolo v Belgicku zverejnené 19. augusta 2020. Vidno na ňom, ako policajti dlhé minúty kľačia na jeho tele a ako policajtka dvíha ruku v geste napodobňujúcom nacistický pozdrav. Chovanec zraneniam podľahol.

informovala uviedol Povedal nevedel zverejnené Vidno


Pretože sa preukazuje to, akým spôsobom kajúcnici klamú, ako si niektoré veci vymýšľajú a postupom času tie dôkazy vychádzajú na povrch a rúcajú sa tie kauzy.

Spomedzi kajúcnikov súdy do dnešného dňa uznali vinným zo zločinu krivej výpovede iba jedného, a to Csabu Dömötöra v prípade korupcie Ľudovíta Makóa. V tomto prípade sa však kauza, v ktorej Dömötör vypovedal, nezrútila a pokračovala. Obvinenie kajúcnikov Borisa Beňu a Ľudovíta Makóa košická prokuratúra zrušila ako nedôvodné. S políciou v korupčných kauzách spolupracuje ďalších 24 obvinených, u ktorých nedošlo k spochybneniu ich výpovedí či rúcaní sa káuz. Robert Kaliňák vyvoláva dojem, že sa jedná o viac problematických prípadov kajúcnikov, preto výrok hodnotíme ako zavádzajúci.

Jediným kajúcnikom, ktorého súd uznal vinným z krivej výpovede, je Csaba Dömötör. Ku krivej výpovedi sa sám priznal. V auguste 2021 okresný súd v Bratislave potvrdil dohodu o vine a treste medzi Dömötörom a prokurátorom a odsúdil ho na päťročný podmienečný trest.

Csaba Dömötör vypovedal o prípade údajnej korupcie iného kajúcnika Ľudovíta Makóa, avšak určité pasáže jeho výpovede boli prifarbené. Konkrétne tá o obnose 100 tisíc eur, ktoré videl v obálke svojho spolujazdca a kamaráta Mateja Zemana.

Dömötör sa ku krivej výpovedi priznal a súd konštatoval, že ho na ňu naviedol iný svedok korupčných káuz, Peter Petrov.

V ďalšej medializovanej kauze, v ktorej mali kajúcnici Boris Beňa a Ľudovít Makó krivo vypovedať, košická prokuratúra rozhodla o ich nevine a nedôvodnosti obvinenia.

Oboch obvinil prokurátor Krajskej prokuratúry v Bratislave zo zločinu krivej výpovede a krivej prísahy v súvislosti s úplatkom pre šéfa SIS Vladimíra Pčolinského od Zoroslava Kollára.

Prípad najskôr riešil bratislavský okresný a krajský súd, pričom oba zamietli požiadavku na väzobné stíhanie obvinených. Následne sa prípad dostal na krajskú prokuratúru v Košiciach, ktorá zrušila obvinenie a označila ho za predčasné a nezákonné.

Portál Aktuality.sk ďalej informuje, že „prokurátor zároveň tým istým uznesením zastavil aj samotné trestné stíhanie vo veci zločinu krivej výpovede a krivej prísahy.“

Obvinených, ktorí sa priznali k účasti v korupčnom systéme, je najmenej 26 . Vo všetkých ostatných prípadoch ku spochybneniu ich výpovedí nedošlo.

Zároveň sa žiadna z káuz kvôli krivej výpovedi spolupracujúceho obvineného nezrútila. Aj v prípade Csabu Dömötöra sa jednalo o prikrášlenie výpovede, nie o jej vymyslenie a súvisiace trestné konania pokračovali.

Preto hodnotíme výrok Roberta Kaliňáka ako zavádzanie.

potvrdil
rozhodla
obvinil
okresný
krajský
zrušila
najmenej 26
prikrášlenie


Vy (Fico, pozn.) ste poprvé nedopovedali tu vetu z Ústavy, keď už ste sa tvárili, že ju citujete. Ona pokračuje. Prezident zabezpečuje riadny chod ústavných orgánov.

Radoslav Procházka sa odvoláva na výrok Roberta Fica z rovnakej debaty: "Prezident zastupuje krajinu dovnútra aj navonok a dojednáva a ratifikuje medzinárodne zmluvy."

Ústavy


Viete, že vyše 60% ľudí v tejto krajine zarába menej ako priemernú mzdu v národnom hospodárstve, ktorá je vyše 800 eur.

Za smerodajné údaje budeme brať platy zamestnancov, a nie iných foriem pracovného pomeru. Výrok hodnotíme ako pravdivý, na základe analýzy Štruktúra miezd v SR 2011 (.pdf), ktorá bola vydaná Štatistickým úradom SR v júni 2012. V analýze (str. 1) sa uvádza, že priemerná hrubá mesačná mzda v SR za rok 2011 bola vo výške 855 eur. P. Kažimír má teda pravdu, keď tvrdí, že je to vyše 800 eur. Pravdou je aj to, že viac ako 60 % zamestnancov v SR zarába menej, ako je táto priemerná mzda. Podľa spomenutej analýzy, hrubú mesačnú mzdu od 200 do 850 eur zarába 68,8 % zamestnancov. Treba však upozorniť, že sa nejedná o celkovú populáciu ale len o zamestnancov.

Štruktúra miezd v SR 2011


Pán premiér Heger dokonca v televíznej relácii so mnou priamo naživo predniesol, že to je jeho výsledok jeho práce, hoci nakoniec samé tie reťazce to povedali, že to urobili sami a vymysleli to.

Premiér Heger sa v relácii o 5 minút 12 vyjadril, že vďaka vláde bude zastropovaných 400 druhov potravín po dobu 3 mesiace. Tvrdil, že zastropovanie je výsledkom dohody a bez vlády by dohoda nevznikla . Pellegrini tvrdil, že s touto iniciatívou prišli samotné obchody. Podľa Slovenskej aliancie moderného obchodu je zastropovanie iniciatívou obchodov, ktorá získala podporu ministerstva. Výrok Petra Pellegriniho hodnotíme ako ešte pravdivý.

Podľa ministerstva pôdohospodárstva a rozvoja vidieka Slovenskej republiky rozhodnutia, ktoré potraviny budú zaradené do Protiinflačnej garancie si robia reťazce samy.

Protiinflačná garancia znamená, že si každý obchodný reťazec vyberie sám cez 30 až 100 druhov potravín, ktorým bude garantovať cenu po dobu troch mesiacov. Celkovo ide o 400 položiek.

Protiinflačná garancia je rozšírením Deklarácie o cenovej stabilite potravín, ktorú ministerstvo podpísalo so Zväzom obchodníkov a Slovenskej aliancie moderného obchodu v marci 2022. Odvtedy ministerstvo analyzovalo ceny 13 potravín. Obchodníci sa Deklaráciou zaviazali ku garantovaným cenám týchto potravín.

nevznikla je samy. položiek. je Deklarácie


Poklesla (kriminalita od roku 2007, pozn.) v niektorých oblastiach, najmä v strede Slovenska napríklad vykrádanie chát kleslo až o 45%.

Robert Kaliňák hovorí o začatí vykonávania úprav a opatrení v problematike od roku 2007. Štatistika kriminality Ministerstva vnútra však neposkytuje regionálne údaje týkajúce sa krádeží vlámaním do rekreačných chát. Výrok hodnotíme ako neoveriteľný.

Štatistika
Štatistický úrad


...všetci prokurátori povinne musia prejsť previerkou, bezpečnostnou previerkou, nie toto, čo my sme nastavili (novelou Ústavného zákona, ktorý zaviedol previerky sudcov, pozn.)

Je pravdou, že od roku 2004 všetci prokurátori musia povinne prejsť bezpečnostnou previerkou. kde sú podmienky stanovené v Služobných predpisoch generálneho prokurátora. Ústavný zákon s účinnosťou od 1. septembra 2014 tak stanovuje len novozavedené povinné previerky sudcov. Výrok preto hodnotíme ako pravdivý. SITA a TASR , 16. mája 2014: „ Všetci prokurátori majú bezpečnostné previerky rôznych stupňov podľa určeného zoznamu funkcií. Vedúci prokurátori majú bezpečnostnú previerku IV., respektíve II. stupňa. Najvyšší stupeň previerky má aj generálny prokurátor,“ uviedla hovorkyňa Generálnej prokuratúry SR Andrea Predajňová. Dodala, že pre výkon funkcie prokurátora Úradu špeciálnej prokuratúry je nevyhnutnou podmienkou byť držiteľom bezpečnostnej previerky na najvyšší štvrtý stupeň – prísne tajné." Prokurátori sa oboznamujú s utajovanými skutočnosťami a na to podľa zákona o utajovaných skutočnostiach potrebujú bezpečnostnú previerku. Podľa zákona o ochrane utajovaných skutočností z roku 2004, sa ustanovujú služobné predpisy Generálneho prokurátora SR čl.2. odst.2: ,, Zamestnanec prokuratúry vo funkcii, pri výkone ktorej sa bude oboznamovať s utajovanými skutočnosťami, v lehote do 30 dní odo dňa, keď sa ujal výkonu funkcie, predloží vedúcemu prokurátorovi podkladové materiály na vykonanie bezpečnostnej previerky podľa osobitného predpisu. " Návrh poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov sa pridáva 154d, ktoré zavádzajú previerky sudcov: Čl 154d "(1) Predpoklady sudcovskej spôsobilosti, ktoré dávajú záruku, že funkciu sudcu bude vykonávať riadne, sa vzťahujú aj na sudcu ustanoveného do funkcie pred 1. septembrom 2014. O prijatí stanoviska o splnení predpokladov sudcovskej spôsobilosti podľa prvej vety sudcu ustanoveného do funkcie pred 1. septembrom 2014 rozhoduje na základe podkladov od štátneho orgánu plniaceho úlohy ochrany utajovaných skutočností a vyjadrenia sudcu Súdna rada Slovenskej republiky uznesením. Podrobnosti o rozhodovaní Súdnej rady Slovenskej republiky o prijatí stanoviska o splnení predpokladov sudcovskej spôsobilosti, ktoré dávajú záruku, že funkciu sudcu bude vykonávať riadne, vrátane spôsobu vyjadreni a sudcu k podkladom, ustanoví zákon." "(3) Ak sudca ustanovený do funkcie pred 1. septembrom 2014 nespĺňa predpoklady sudcovskej spôsobilosti, ktoré dávajú záruku, že funkciu sudcu bude vykonávať riadne, podľa právoplatného uznesenia Súdnej rady Slovenskej republiky podľa odseku 1 alebo podľa právoplatného rozhodnutia ústavného súdu, ktorým sťažnosť podľa odseku 2 zamietol, Súdna rada Slovenskej republiky navrhne prezidentovi odvolať sudcu . Nesplnenie predpokladov sudcovskej spôsobilosti, ktoré dávajú záruku, že funkciu sudcu bude vykonávať riadne, je dôvodom na odvolanie sudcu." Dátum zverejnenia analýzy: 22.09.2014 Naspäť Nahlásiť chybu

SITA
TASR
zákona
služobné predpisy
Návrh


Lebo sme boli 20 rokov vo vláde a stačil nám 17 miliardový rozpočet, aby ten štát fungoval a boli obedy zadarmo.

Je pravdou, že počas väčšiny rokov, v ktorých bol SMER vo vláde, sa rozpočet pohyboval okolo 17 mld. eur (viď.prehľad). Taktiež je pravda, že počas vlády SMERu parlament schválil dotácie na obedy pre deti, ktoré mali štát stáť 80 až 120 miliónov eur. Kaliňák však nehovorí pravdu, keď tvrdí, že Smer-SD bol vo vláde 20 rokov. Vo vláde boli dokopy 12 rokov.

Pre porovnanie, rozpočty vlády I. Matoviča a E. Hegera, sa pohybovali okolo 25 mld. eur na rok 2022 , a 27 mld. eur na rok 2021 . Vyššie rozpočty ovplyvnili najmä opatrenia týkajúce sa Covidu-19. Už v roku 2020 vláda Igora Matoviča kvôli pandémií navyšovala rozpočet schválený vládou P. Pellegriniho z 18 mld. na 26 mld. eur.

Prvá vláda R. Fica bola vymenovaná 4. júla 2006 a do konca roka hospodárila s rozpočtom, ktorý schválila predchádzajúca vláda M. Dzurindu, ten predstavoval zhruba 11 mld. eur (330 185 133 000 Sk).

Prinášame prehľad schválených rozpočtov vlád Smeru SD:

1. vláda R. Fica

Na rok 2007 - 348 857 512 Slovenských korún (11 579 947,95 EUR)

Na rok 2008 - 380 233 025 000 Sk (12 621 424 185,09 EUR)

Na rok 2009 - 14 125 290 712 eur

Na rok 2010 - 16 406 999 960 eur.

2. a 3. vláda R.Fica

Na rok 2013 - 17 001 504 832 eur.

Na rok 2014 - 17 391 917 385 eur.

Na rok 2015 - 17 478 557 825 eur.

Na rok 2016 - 16 247 201 237 eur.

Na rok 2017 - 17 383 366 567 eur.

Na rok 2018 - 15 955 714 510 eur.

Vláda P. Pellegriniho

Na rok 2019 - 17 538 901 300 eur.

Na rok 2020 - pôvodne: 18 560 877 994 eur, po novele od augusta 2020: 26 319 080 528 eur.

schválil

vláde

ovplyvnili

navyšovala

vymenovaná

predstavoval


Zavádza však aj ďalšie obmedzenia pre poľnohospodárov. Prvým z nich je zavedenie stropu pre priame platby na jednu farmu vo výške 300 000 eur, čo vytvára nepriamu diskrimináciu pre krajiny ako Slovensko, kde tradične pôsobia veľkokapacitné agropodniky.

Súčasťou návrhu novej Spoločnej poľnohospodárskej politiky je skutočne zavedenie stropu 300 000 eur pre jednu farmu, čo približne zodpovedá farme o veľkosti 1200 hektárov.

návrhu šetrenia


Nemali také ťažkosti ako sme mali, nehovoriac o povodniach, ktoré boli určite najväčšie...

Na rozdiel od plynovej krízy, je Slovensko častou obeťou povodní. TASR pripravilo prehľad všetkých povodní na Slovensku. Z výpočtu povodní a odhadu ich škôd vyplýva, že najväčšie povodne v zmysle rozsahu škôd boli tento rok, kedy škody dosiahli výšku 700 mil. eur . Druhé najrozsiahlejšie povodne boli v júli roku 1999 , kedy škody dosiahli sumu 148 milióna eur.

700 mil. eur
júli roku 1999


...lebo pamätáte sa, pred voľbami asi mesiac, možnože tri týždne sa objavila jedna štatistická informácia, že 7,8 percent nezamestnaných nechce alebo nevie pracovať.

Na Slovensku bolo vo februári 2016 viac ako 4 roky nezamestnaných osôb presne 72 045, čo predstavuje 22 % zo všetkých uchádzačov o zamestnanie. Výrok preto hodnotíme ako nepravdivý. Štatistiky Ústredia práce pre február 2016-teda mesiac pred voľbami uvádzajú nasledovné: Celkový počet uchádzačov o zamestnanie bol ku koncu mesiaca február 326 075, disponzibilný počet uchádzačov o zamestnanie (bez ľudí vykonávajúcich absolventskú prax, bez dočasne práceneschopných a podobne) bol 274 202. Ústredie práce uvádza aj štatistiky dlhodobo nezamestnaných- ľudí, ktorí viac ako 1 rok nechcú alebo nevedia pracovať. Podľa týchto údajov bol počet ľudí nezamestnaných viac ako jeden rok 168 249. Nezamestnaných viac ako 4 roky bolo dokopy 72 045, čo predstavuje 22 % zo všetkých uchádzačov o zamestnanie a 26 % z disponzibilných uchádzačov o zamestnanie. Dátum zverejnenia analýzy: 18.04.2016 Naspäť Nahlásiť chybu

Ústredia práce


Vy sa necítite ohrození, nenosíte rúško, ale je to veľmi sebecké, pretože to rúško chráni nielen vás, ale chráni tých ľudí okolo, a to, že by mali nosiť rúško nakazení, to je správne, to by bolo v ideálnom svete, ale my o mnohých ľuďoch nevieme, že sú infikovaní, lebo sa nedali otestovať, sú v inkubačnej dobe atď., nemajú žiadne príznaky, nemali dôvod, aby sa šli otestovať, a práve preto chránime pred týmito ľuďmi tých rizikových pacientov s onkologickými ochoreniami, seniorov, tehotné mamičky a pod.

Rúška chránia svojho nositeľa aj ľudí okolo v prípade, že je infikovaný. špeciálne dôležité to je pri rizikových skupinách. Tvrdenie Andrey Letanovskej preto hodnotíme ako pravdivé. Úrad verejného zdravotníctva na svojom webe uvádza , že „ tvárové rúško je kľúčovou ochrannou pomôckou, ktorou zabraňujeme šíreniu nového koronavírusu do okolia. Jeho nosenie má v súčasnosti význam u každého z nás, nielen u osôb s príznakmi respiračného ochorenia, kde rúško priamo zachytáva prúd kvapôčok. Vírus totiž prenáša aj osoba bez príznakov ochorenia, ktorá nemusí vedieť, že je jeho nosičom, no je tiež infekčná.” Rúško nám tiež bráni dotýkať sa tváre, čím sa znižuje riziko prenosu vírusu z už infikovaného povrchu. Najčastejším dôvodom , prečo sa ľudia dajú testovať na ochorenie COVID-19, je návšteva rizikovej krajiny alebo priamy kontakt s pozitívnym pacientom. Zdravotné ťažkosti pociťuje menší počet infikovaných. V období od 29. júna do 21. júla 2020 bolo až 63 % pozitívnych prípadov bezpríznakových ( pdf , s. 2). Objavili sa teda aj prípady, kedy sa testovaní prekonali vírus bez toho, aby o tom vedeli. Najzraniteľnejšími sú spravidla ľudia nad 60 rokov a tí, ktorí trpia vážnymi chronickými ťažkosťami ako cukrovka, ochorenia srdca, pľúcne choroby, ochorenia znižujúce imunitu či oknoochorenia .

uvádza bráni dôvodom pdf prekonali sú oknoochorenia


Prezident republiky (...) že teda je daňovým podvodníkom, to viete dokázaným. Po druhé, o tom, že ľuďom zoberal pozemky podvodom...

Hoci bolo preukázané, že firma, v ktorej je Kiska spolumajiteľom, má vo viacerých ohľadoch sporné účtovníctvo, samotný Kiska ako daňový podvodník obvinený nebol. Rovnako nepadlo rozhodnutie v prípade sporu o pozemok vo Veľkom Slavkove. Výrok hodnotíme ako nepravdivý. Daňový úrad rozhodol v októbri 2016, že firma Andreja Kisku a jeho brata Jaroslava Kiska Travel Agency (KTAG) pripravila štát v roku 2014 o 27-tisíc eur, keď sa pokúsila náklady na Kiskovu prezidentskú kampaň zarátať do nákladov. Firma daň aj s pokutami následne doplatila, čím trestnosť činu zanikla. Ďalším problémom, ktorý daňová kontrola odhalila, boli vratky DPH. KTAG si chcela od štátu uplatniť vratky DPH vo výške 146-tisíc eur. Daňový úrad uznal vratky ako neoprávnené. Firma musela doplatiť 9-tisíc eur a dostala pokutu 15-tisíc eur. KTAG tvrdila, že „ faktúry, z ktorých bolo neoprávnene uplatnené odpočítanie dane, boli nesprávne zatriedené do nároku na odpočet dane, predmetné doklady boli omylom predložené účtovníčke a zaúčtované v spoločnosti KTAG, ktoré evidentne tam nepatria, čo bolo spôsobené neúmyselne .“ Médiá sa o daňových kontrolách v Kiskovej firme dozvedeli prostredníctvom anonymných e-mailov, čím bolo porušené daňové tajomstvo. Druhá časť výroku sa týka pozemku s rozlohou 1,2 hektára vo Veľkom Slavkove, ktorý kúpil Kiska v roku 1999. Na prípad okolo pozemku vo Veľkom Slavkove ako prvý upozornil podpredseda strany SNS Jaroslav Paška, ktorý v októbri 2017 Kisku nepriamo obvinil z pozemkového podvodu. Pre televíziu TA3 povedal: „ Konečným užívateľom tohto pozemku sa stal ústavný činiteľ, ktorý vie, že pozemok je scudzený a nechce ho vrátiť jeho skutočnému majiteľovi .“ Paška argumentoval tým, že v roku 1999 boli uskutočnené tri rýchle transakcie na katastri, pričom pôvodný majiteľ pozemok nechcel predať ani darovať. Neskôr sa ukázalo, že Paška je s pôvodným majiteľom pozemku v príbuzenskom vzťahu. Kiska sa bránil tým, že parcelu kúpil štandardným spôsobom od realitnej kancelárie a o spornom majetkovoprávnom pozadí nevedel. Pôvodný majiteľ sa už dávnejšie obrátil na orgány činné v trestnom konaní. Prípad bol vtedy vyhodnotený ako priestupok. Denník Pravda upozornil na sporný znalecký posudok, v ktorom bola hodnota pozemku vyčíslená na 119,84 eur. Po tom, ako dal prípad prešetriť generálny prokurátor Jaroslav Čižnár, sa do vyšetrovania zapojila polícia. Tá začala trestné stíhanie vo veci trestného činu podvodu pri pozemkovej kauze.

pripravila vratky pokutu transakcie Pravda


V relatívnom vyjadrení áno, ale v absolútnom išla hore (platba štátu za poistencov do zdravotníctva v rokoch 2010-11 pozn.)

Podobný výrok sme už overovali ( V politike , 22. apríla 2012). V roku 2010 bola sadzba za poistenca štátu na úrovni 4,78% , čo predstavuje sumu 34,56 EUR. V roku 2011 bola táto sadzba znížená na 4,32 %, čo v absolútnom vyjadrení predstavovalo 32,16 EUR na osobu. J. Figeľ nehovorí pravdu. Platba štátu za poistencov do zdravotníctva klesla v relatívnom i absolútnom vyjadrení.

V politike


Je tu tradícia možno už 15 rokov, kedy už pani predsedníčka vlády Radičová, potom pán Robert Fico, potom pán Matovič, pán Heger, premiéri majú tú výsadu, že či v rozhlase alebo v televízii diskutujú s moderátorom a nepamätám si, že by som niekedy mal možnosť ja alebo aj pán, keď sme boli v opozícii a predseda Smeru sa zúčastniť diskusie, v ktorej bol predseda vlády alebo, alebo prezident.

Bývalí predsedovia vlády v minulosti v diskusných reláciách debatovali takmer výlučne s moderátorom. Výnimkou bola diskusia bývalého predsedu vlády Eduarda Hegera a predsedu strany Smer-SD Roberta Fica, ktorý bol v tom čase v opozícii, v relácii Na telo v máji 2023. Aj napriek tomu môžeme konštatovať, že na Slovensku existuje tradícia diskusií premiérov s moderátormi.

Od svojej registrácie na ministerstve vnútra 8. novembra 1999 bola strana SMER-SD v opozícii v rokoch 2002 až 2006 počas druhej vlády Mikuláša Dzurindu, 2010 až 2012 za vlády Ivety Radičovej a neskôr v rokoch 2020 až do predčasných parlamentných volieb v septembri 2023. Počas tohto obdobia nastal minimálne jeden prípad, kedy sa Robert Fico, ako predseda opozičnej strany, stretol s predstaviteľom výkonnej moci. Stalo sa tak v máji 2023 v relácii Na telo, a to s vtedy dosluhujúcim premiérom Eduardom Hegerom.

S ministrami a poslancami koalície Robert Fico diskutoval viackrát. V rokoch 2020 až 2023 to bolo napríklad s bývalým ministrom financií Eduardom Hegerom (OĽANO), s bývalou ministerkou spravodlivosti Máriou Kolíkovou (Za ľudí) alebo bývalým ministrom zahraničných vecí Ivanom Korčokom (nestraník). Pred predčasnými parlamentnými voľbami v roku 2023 Fico diskutoval napríklad s bývalou ministerkou regionálneho rozvoja Veronikou Remišovou (Za ľudí), bývalým predsedom parlamentu Borisom Kollárom (Sme rodina) či s Richardom Sulíkom (SaS).

Iveta Radičová diskutovala sama s moderátorom či moderátorkou napríklad 18. decembra 2011 v relácii Na telo , 26. júna 2011 v relácii O 5 minút 12 alebo 13. marca 2011 v relácii O 5 minút 12 či 3. januára 2011 na TA3 . 25. marca 2012 diskutovala v predvolebnom dueli s Robertom Ficom.

Objektivitu politických diskusií na Slovensku kontroluje Rada pre mediálne služby, ktorá v roku 2022 prebrala kompetencie Rady pre vysielanie a retransmisiu Slovenskej republiky. V roku 2020 hovorkyňa bývalej Rady pre vysielanie a retransmisiu Slovenskej republiky uviedla , že politik podľa pravidiel Rady môže byť v relácii sám, pokiaľ mu moderátor „zabezpečuje názorovú oponentúru a kriticky vyvažuje subjektívne vyjadrenia”.

debatovali
diskusia
Na telo
tradícia
opozícii
premiérom
Hegerom
Kolíkovou
Korčokom
Remišovou
Kollárom
Sulíkom
Na telo
O 5 minút 12
O 5 minút 12
TA3
diskutovala
kontroluje
uviedla


keď spolupracujúci obvinený sa dozná k nejakým skutkom, že zo strany prokurátora s ohľadom na súvislosti toho daného činu celej veci navrhne nejaký trest, že sudca sa k tomu potom vyjadrí a buď s tým súhlasil alebo má za to, že má byť trest vyšší. Samozrejme, že tie tresty sú rôzne, v každej veci.

Uzavretie dohody o vine a treste prebieha tak, ako ho ministerka Kolíková opísala. Prokurátor na základe priznania obvineného a dosvedčujúcich okolností prípadu podá návrh na súd. Ten potom rozhoduje, či návrh v danej podobe príjme alebo ho dá prokurátorovi prepracovať. D ohoda o vine a treste je osobitným inštitútom trestného práva, ktorým možno skončiť trestné konanie tzv. odklonom. Upravuje ju trestný poriadok aj osobitná vyhláška ministerstva spravodlivosti. „Účelom odklonov v trestnom konaní je, za zákonom stanovených podmienok, rýchlejšie a efektívnejšie vybavenie trestných vecí, ktoré z pohľadu účelu trestného konania nevyžadujú prejednanie veci pred súdom na hlavnom pojednávaní,“ vysvetľuje právnik Trnavskej univerzity Štefan Zeman. Obvinenému môže byť primerane znížená výmera trestu, trest môže byť znížený až o jednu tretinu pod dolnú hranicu zákonom stanovenej trestnej sadzby. Konanie o dohode o vine a treste začína prokurátor. Môže sa tak stať v prípadoch, ak výsledky vyšetrovania preukážu, že trestný čin spáchal obvinený, ktorý sa priznal a dôkazy nasvedčujú pravdivosti jeho priznania. Podľa vysvetlenia Zemana nie je podstatné, či ide o prečin, zločin či obzvlášť závažný zločin - dohodu o vine a treste možno uzavrieť pri akomkoľvek trestnom čine. „Samotné konanie o dohode o vine a treste nie je limitované ani osobou obvineného, ani právnou kvalifikáciou spáchaného skutku, ani druhom trestu a ani výškou zákonom stanovenej trestnej sadzby.“ Dohoda o vine a treste podlieha rozhodnutiu súdu, ktorý ju môže odmietnuť alebo schváliť formou rozsudku. Súd rozhoduje konkrétne o skutku, jeho právnej kvalifikácii, primeranosti trestu, ochrannom opatrení a o výroku na náhradu škody v rozsahu uvedenom v návrhu na dohodu o vine a treste. Ak súd považuje dohodu o vine a treste v znení navrhnutom prokurátorom za neprimeranú alebo nespravodlivú, požiada strany konania o predloženie nového návrhu. V prípade, že nie sú splnené podmienky stanovené zákonom alebo súd neschváli dohodu o vine a treste, vráti vec prokurátorovi do prípravného konania. Tvrdenie Márie Kolíkovej preto hodnotíme ako pravdivé.

trestný poriadok
vyhláška
vysvetľuje
začína
vysvetlenia
podlieha


Chrbtovou kosťou našej ekonomiky sú malí a strední podnikatelia.

Podľa Štatistického úradu SR zamestnávajú na Slovensku podniky s počtom zamestnancov do 249 zamestnancov takmer 75 % celkového počtu zamestnancov. Podľa Národnej agentúry pre rozvoj malého a stredného podnikacnia majú podniky s počtom do 249 zamestnancov 41,5 % podiel na HDP Slovenska. Je ťažké určiť, či to predstavuje "chrbtovú kosť", ale je skutočne pravda, že ich podiel na týchto dvoch ukazovateľoch je nezastúpiteľný a preto výrok považujeme za pravdivý. Ak vychádzame z údajov Štatistického úradu SR , tak zamestnávatelia, ktorí majú do 249 zamestnancov v roku 2012 zamestnávali spolu 1 545 377 zamestnancov, čo je takmer 71% z celkového počtu zamestnancov. V roku 2013 to bolo 1 530 129 zamestnancov , čo je takmer 75% z celkového počtu zamestnancov za rok 2013 (ŠÚ od roku 2012 neuvádza osobitne podniky s počtom zamestnancov 0-9 a 10-19, ale v jednej skupine 0-19). Podniky 2012 0-19 zamestnancov 335 067 20-49 zamestnancov 182 985 50-249 zamestnancov 374 075 250-499 zamestnancov 138 879 500-999 zamestnancov 140 592 1000 a viac zamestnancov 366 403 živnostníci (odhad) 653 250 všetci spolu za rok 2012 2 191 250 do 249 zamestnancov + živnostníci za rok 2012 1 545 377 Podniky 2013 0-19 zamestnancov 315 697 20-49 zamestnancov 199 742 50-249 zamestnancov 366 940 250-499 zamestnancov 135-802 500-999 zamestnancov 143 641 1000 a viac zamestnancov 366 940 živnostníci (odhad) 647 750 všetci spolu za rok 2013 2 040 710 do 249 zamestnancov + živnostníci za rok 2013 1 530 129 Vychádzajúc z najaktuálnejšej Správy o stave malého a stredného podnikania v Slovenskej republike v roku 2012 sa za mikro podniky považujú podniky s 0-9 zamestnancami, malé podniky s 10-49 zamestnancami a stredné podniky s 50-249 zamestnancami. Hoci nie je vyššie uvedená štatistika členená úplne rovnako, hraničné čísla sedia (do 249 zamestnancov), preto nás pri overovaní tohto výroku budú zaujímať práve podniky s 0-249 zamestnancami. Podľa vyššej uvedenej správy v roku 2012 bol podiel právnických osôb malého a stredného podnikania v nefinančných korporáciách na hrubej produkcii spolu 41,5 % . Podobné údaje z roku 2013 ešte nie sú dostupné. Graf: Podiel na hrubej produkcii jednotlivých právnických osôb ( Správy o stave malého a stredného podnikania v Slovenskej republike v roku 2012 , str. 52) Dátum zverejnenia analýzy: 09.03.2014 Naspäť Nahlásiť chybu

Štatistického úradu SR


Národná banka Slovenskej republiky upozornila na riziko prijatej novely Zákonníka práce, že bude mať za následok zvyšovanie nezamestnanosti v budúcom roku.

NBS vo svojej Strednodobej predikcii P4Q-2012 (.pdf) upozornila na pokles zamestnanosti v r. 2013 aj v dôsledku legislatívnych zmien: HDP sa spomalí z 2,4 % v roku 2012 na 1,6 % v roku 2013, zamestnanosť poklesne o 0,6 % v roku 2013 , inflácia sa v porovnaní s P3Q-2012 výraznejšie nezmení. Trh práce – v porovnaní s predchádzajúcou predikciou sa očakáva negatívnejší vývoj na trhu práce vplyvom aktuálneho vývoja (vrátane možného dopadu legislatívnych zmien) . Predpokladá sa, že oživenie domáceho dopytu a výraznejší rast zahraničného dopytu vytvorí predpoklady na rast zamestnanosti až na prelome rokov 2013 a 2014. V dôsledku tohto vývoja sa predpokladá nárast miery nezamestnanosti v roku 2013, ktorá by mala ku koncu predikcie klesnúť len veľmi mierne. Denník SME píše o vyjadreniach NBS priamo k zákonníku práce, keď podľa článku mierny pokles zamestnanosti v nasledujúcich rokov bude spôsobený aj novelou zákonníka práce.

Strednodobej predikcii P4Q-2012
Denník SME


Ceny energií. Keď bola pravicová vláda vždy išli ceny energií hore. My sme tie energie držali a držíme ich stále.

Podobný výrok sme v minulosti už overovali ( O 5 minút 12 , 7. apríla 2013).

O 5 minút 12
trvala
trvala
trvá
domácnosti
priemyselné podniky
Sčítania
kategóriu
domácnosti
priemyselné podniky
januári
februári


Navyše, keď som v jednej veci ohľadom jedného poslanca podala návrh na Okresný súd, dal mi za pravdu. Krajský súd to potvrdil(...). My, ako politici, musíme zniesť väčší zásah do našich osobnostných práv, ale zároveň aj tento súd vlastne zhruba zjednodušene povedal, že je už ďaleko za hranicou toho, čo musíme ako politici znášať v prípade, ak sú to výroky, ktoré vzbudzujú nenávisť a zároveň nemajú žiaden vecný podklad.

Spor medzi poslancom Ľubošom Blahom a Zuzanou Čaputovou sa prezidentka rozhodla riešiť súdne. Za pravdu jej dal okresný aj krajský súd. Túto časť výroku, ako aj prezidentkinu interpretáciu rozsudku Okresného súdu hodnotíme ako pravdivú. Časť výroku o tom, že rozsudok potvrdil aj Ústavný súd, sme vyčlenili do samostatného výroku.

Poslanec parlamentnej strany Smer-SD dlhodobo šíril, že je vlastizradkyňou či americkou agentkou a na protestoch jej vulgárne nadával. Keď prezidentke pretiekol pohár trpezlivosti, podala podnet na Okresný súd Bratislava I. Ten dal prezidentke za pravdu a Ľuboš Blaha mal povinnosť zmazať do troch dní všetky statusy, v ktorých sa táto rétorika nachádza. Zákaz sa vzťahoval aj na verbálne prejavy.

S odvolaním sa na Okresný súd písala prezidentka, že Ľuboš Blaha „tak hrubo a zároveň bez uvedenia faktického základu zasahuje do osobnostných práv prezidentky, že tu bola daná neodkladná potreba súdnej ingerencie.“

Poslanec Smeru-SD sa odvolal na Krajský súd v Bratislave, ktorý však rozhodnutie Okresného súdu tiež potvrdil . Poslanec mal možnosť domáhať sa spravodlivosti ešte na Najvyššom súde SR, no nesplnil lehotu na odvolanie.

pravdu písala potvrdil


Ale vo chvíli, keď táto vláda pripravovala opatrenia, ktorých dopady boli úplne jasné, že budú akcelerovať rast cien, už boli známe aj tie pohyby na svetových trhoch.

Pôvodne FAO v máji, júni 2010 predpokladala dobrú úrodu pšenice, nebol teda predpoklad nárastu cien potravín. V auguste došlo k nárastu cien, predovšetkým kvôli obmedzeniu exportu pšenice z Ruska v reakcii na horšiu úrodu, ako bola pôvodne plánovaná. FAO síce v septembri varovala pred cenovou volatilitou potravín, neočakávala sa však extrémna cena potravín, ako tomu bolo na prelome 2007-2008, ktorá vyústila v potravinovú krízu. Akcelerácia cien preto nebola úplne jasná.

V auguste
varovala
neočakávala


...veľmi ambiciózny klimaticko-energetický balíček, kde chceme znížiť emisie nie o 20 % ale o 40 %. A v podstate podiel obnoviteľných zdrojov o 20 teda nad 27 %....tie predošlé ambície toho klimatického energetického balíčka 20-20-20...

Hudacký hovorí o novom energetickom balíčku 2030 , ktorý si stanovuje na cieľ znížiť emisie skleníkových plynov o 40% oproti úrovni z roku 1990 a produkciu energie z obnoviteľných zdrojov na úrovni 27%. Tento návrh 2030, ešte nie je definitívne schválený a vo februári 2014 bolo odložené definitívne rozhodnutie , keďže viaceré vlády potrebujú čas na zváženie stratégie. Hudacký ako starý plán uvádza plán alebo stratégiu Európa 2020. Ako uvádza webstránka stratégie Európa 2020 v cieli Zmena klímy a energetická udržateľnosť: "znížiť emisie skleníkových plynov o 20 % (alebo za predpokladu širšej globálne dohody až o 30 %) oproti úrovniam z roku 1990 získavať 20 % energie z obnoviteľných zdrojov dosiahnuť 20 -percentný nárast efektívnosti vo využívaní energie" Čiže Hudacký správne uvádza ambície balíčka 20-20-20. Výrok hodnotíme ako pravdivý. Dátum zverejnenia analýzy: 17.05.2014 Naspäť Nahlásiť chybu

2030 rozhodnutie webstránka


Pravicové vlády stavali diaľnice tak, že vysúťažili jednu cenu, nakoniec však vzhľadom na dodatky platili viac ako dvojnásobok.

Dve pravicové vlády M. Dzurindu realizovali 8 úsekov /prác na najvýznamnejšej slovenskej diaľnici D1. Z nich na dvoch úsekoch, prišlo k výraznému predraženiu. Bol to úsek Ladce-Sverepec a Behárovce -Branisko ( dvojnásobné navýšenie ceny). Úsek D1 Ladce-Sverepec bol dostavaný s neuveriteľným počtom zmluvných dodatkov - 150. Cena výstavby narástla o 229%. Podobne na obchvate D3 Čadce bolo 157 dodatkov a cena bola zvýšená až na 265% pôvodne vysúťaženej ceny. Okrem týchto úsekov, bol výrazne navýšená aj výstavba mestského tunela Sitina, ktorý bol uvedený do prevádzky v roku 2007 - jednalo sa ale o neporovnateľnú situáciu s výstavbou "obyčajných" diaľnic, keďže zvýšenie stavebných nákladov o 94,5 % spôsobili najmä zhoršené inžiniersko-geologické podmienky v trase razeného tunela a zvýšenie bezpečnostných štandardov v tuneli počas samotného razenia. Náklady na výstavbu tunela Sitina bez jeho technologického vybavenia boli v zmysle zmluvy o dielo vyčíslené na 37,54 mil. eur (1,131 mld. Sk). Prestavalo sa vyše 73,03 mil. eur (2,2 mld. Sk) vrátane indexácie. Ako uvádza server ABS.sk : "Do uvedeného navýšenia ceny nie sú zahrnuté dodatočné požiadavky zhotoviteľa, ako sú napríklad kurzové rozdiely (asi 25,82 mil. eur, teda 778 mil. Sk). Pri inštalovaní technológií sa oproti pôvodnej investícii určenej súťažou 17,17 mil. eur (517,4 mil. Sk) rozpočet zdvihol na 25,97 mil. eur (782,5 mil. Sk), a to na základe nutného zvýšenia bezpečnostného štandardu v zmysle požiadaviek obstarávateľa, respektíve Ministerstva vnútra SR. To predstavuje zvýšenie ceny o 51,2 %. Pri posudzovaní ceny technologického vybavenie tunela Sitina treba zohľadniť aj skutočnosť, že ide o mestský tunel, čo kladie zvýšené nároky na riešenie jeho technológie." Po nástupe vlády R.Fica, sa navyšovanie výstavby diaľničných úsekov obmedzilo na max. 10% vysúťaženej sumy. Nasledovná tabuľka dokumentuje tento záväzok (nedodržaný bol len v jednom prípade). Diaľničný úsek vysúťažená cena (mil.eur) dodatky (mil.eur) navýšenie v % km D1 Jablonov-Studenec 48,9 0 0 5,2 D1 Studenec-Behárovce 20,2 0 0 3,5 D1 Sverepec-Vrtižer I. 147,5 5,7 3,9 4,9 D1 Sverepec-Vrtižer I. (2.etapa) 18,2 0 0 5 D1 Sverepec-Vrtižer II. 125,7 12,3 9,75 4,5 D2 križovatka Stupava Juh 20,4 1,8 8,61 5 R1 Žarnovica-Šášovské Podhradie I. 51,8 3,9 7,5 9,4 R1 Žarnovica-Šášovské Podhradie II. 103,6 3,6 3,5 8,4 R3 Horná Štubňa obchvat 19,4 0,7 3,7 4,3 R3 Trstená obchvat 39,4 5,7 14,5 4,8 R4 Košice-Miľhosť 77,7 0 0 15,8 Zdroj: TREND V súčasnosti sa realizuje 6 diaľničných úsekov, z toho za vlády I.Radičovej bola podpísaná výstavba 3 z nich: Fričovce-Svinia, Jánovce-Jablonov, Dubná Skala-Turany. Dátum zverejnenia analýzy: 05.02.2012 Naspäť Nahlásiť chybu

8 úsekov
úsek
dvojnásobné navýšenie
Náklady
uvádza server ABS.sk
TREND


Bežne sa zverejňuje, či prebehla dychová skúška alebo nie, pri normálnych autonehodách sa to často dozvedáme aj z médií, polícia to potvrdzuje.

Pri medializovaných nehodách policia bežne zverejňuje aj výsledok dychovej skúšky vodiča. Výnimkou nie sú ani dopravné nehody politických predstaviteľov, ktoré verejnosť vníma ešte citlivejšie. Len v posledných týždňoch polícia proaktívne zverejnila v médiách a na svojej facebookovej stránke výsledky skúšky na alkohol viacerých účastníkov dopravných nehôd, a to dokonca aj v deň nehody Andreja Danka. Výrok Michala Šimečku preto hodnotíme ako pravdivý.

Polícia bežne zverejňuje informácia o vykonaní dychovej skúšky u vodičov. Len za posledný mesiac bolo v médiách publikovaných viacero správ, v ktorých policajti informovali o výsledku skúšky na alkohol. Stalo sa tak napríklad v Žilinskom kraji , Bratislavskom kraji , v okrese Bánovce nad Bebravou , v okrese Svidník , v okrese Čadca či v okrese Senec .

Výsledky dychovej skúšky polícia pravidelne zverejňuje aj na svojej facebookovej stránke. Len v posledných týždňoch zverejnila viacero príspevkov s výsledkom dychovej skúšky u účastníkov nehôd a to dokonca aj v deň nehody Andreja Danka.

Výsledky dychovej skúšky boli zverejnené aj pri nehodách viacerých politikov. Dopravnú nehodu spôsobil v septembri 2016 súčasný špeciálny prokurátor Daniel Lipšic. Lipšic pri nehode autom zrazil a usmrtil chodca. Dychová skúška u Lipšica alkohol nepotvrdila a podrobil sa aj krvným testom . Súd uznal Lipšica vinným z prečinu usmrtenia. Výsledok Lipšicovej dychovej skúšky bolo v Lipšicovom prípade zverejnený už v prvých správach a reportážach po nehode.

Krátko po nehode niekdajšieho poslanca za HZDS Jána Cupera média informovali , že poslancovi boli v krvi nameraných viac ako dve promile alkoholu. Cuper narazil do zaparkovaného auta a následne ešte do dopravnej značky. Spôsobil tak škodu za viac ako 160-tisíc korún. Výsledky dychovej skúšky potvrdila v reportáži televízie Markíza aj policajná hovorkyňa (v čase od 1:00 ). V tom čase však mali poslanci poslaneckú imunitu , takže za priestupok nebol Cuper postihnutý a polícia mu musela vrátiť aj vodičský preukaz.

Pri nehode Dankovho predchodcu Jána Slotu média tiež informovali o postupe v súvislosti so zistením požitia alkoholu už v prvých reportážach . Ján Slota sa ale po dopravnej nehode odmietol podrobiť dychovej skúške aj lekárskemu vyšetreniu na alkohol. V situácii, keď sa vodič odmietne podrobiť vyšetreniu na zistenie návykovej látky je potrestaný , rovnako ako za riadenie vozidla pod vplyvom alkoholu. Ján Slota pri nehode zavinil zrážku troch áut. Ostatní účastníci nehody uviedli, že ich chcel podplatiť a dohodnúť sa s nimi bez privolania bezpečnostných zložiek. Okresný súd vydal v prípade Jána Slotu trestný rozkaz, ktorým ho uznal vinným zo spáchania prečinu ohrozenia pod vplyvom návykovej látky.

Účastníkmi dopravných nehôd sa v minulosti stali aj politici ako Ján Čarnogurský, Árpád Duka-Zólyomi, Miklós Duray, Jozef Miklušičák, Zsolt Komlósy či Víťazoslav Moric. Média aj v ich prípadoch informovali o výsledku skúšky na alkohol.

Žilinskom kraji
Bratislavskom kraji
Bánovce nad Bebravou
Svidník
Čadca
Senec
posledných
týždňoch
zverejnila
deň
spôsobil
nepotvrdila
krvným testom
uznal
správach
reportážach
informovali
narazil
potvrdila
1:00
poslaneckú imunitu
prvých
reportážach
odmietol
potrestaný
zavinil
vydal
politici


...sama Merkelová tesne pred tým, než sa otočila a nezačala robiť vitajte, tak sama povedala, že multikulturalizmus zlyhal...

Nemecká kancelárka Angela Merkelová naozaj povedala , že koncept multikulturalizmu zlyhal, stalo sa tak však už v roku 2010. Podľa Merkelovej však zlyhal resp. nefunguje doterajší prístup Nemecka k multikulturalizmu a je nutný tvrdší prístup voči imigrantom, ktorí nie sú ochotní prispôsobiť sa nemeckej spoločnosti. Preto výrok hodnotíme ako zavádzanie.

Podobný výrok už Demagog.SK overoval u Pála Csákyho. Angela Merkelová toto vyhlásenie povedala 17. októbra 2010 na zjazde mládežníckej organizácie nemeckých kresťanských demokratov. Vtedy práve Angela Merkelová čelila tlaku Kresťansko demokratickej únie, aby sa k téme imigrantov vyjadrila. Okrem iného uviedla, že " snahy vybudovať multikultúrnu spoločnosť zlyhali. " Avšak Merkelová k svojmu vyjadreniu dodala , že je potrebné migrantov nielen podporovať, ale aj od nich žiadať splnenie určitých požiadaviek, na čo sa v minulosti príliš málo prihliadalo a čo môže aj za toto zlyhanie. Zopakovala aj svoj postoj v tom, že prisťahovalci sa musia okrem dodržiavania zákonov naučiť nemecky, aby mohli chodiť do školy a mali príležitosti na pracovnom trhu.

povedala overoval dodala


Ja počúvam teraz, že idú dať návrh na zníženie platov o 10% a nejaké paušálne náhrady sa majú znížiť a viete o tom, že chcú súčasne spustiť valorizáciu týchto platov?

V médiach sa doposiaľ nevyskytla nijaká zmienka o tom, že by sa mala spustiť valorizácia poslaneckých platov.


Je pravda, že pán Kollár je spojený s podozrením z obchodovania s drogami? Je to pravda. Potvrdili to materiály o pravdivosti, o ktorých Národný bezpečnostný úrad povedal, že sú pravdivé.

Redakcia denníka SME dostala tesne pred marcovými parlamentnými voľbami 2016 dokumenty , ktoré spájali Borisa Kollára z hnutia Sme rodina s obchodovaním s drogami. V októbri 2016 dospel Národný bezpečnostný úrad k záveru, že materiály sú autentické. Výrok hodnotíme ako pravdivý.

denníka
dokumenty
píše
dve fotografie
mafiánskeho zoznamu
klamlivé


Záchrana a zabezpečenie samostatnej životaschopnosti Vojenských opravárenských podnikov v Novákoch a  Trenčíne.

Súčasná vláda Roberta Fica dala firme MSM Martin do prenájmu Vojenské opravárenské podniky v Novákoch (rok 2013) a v Trenčíne (rok 2014). Tieto vojenské opravárenské podniky boli pretransformované na akciové spoločnosti s jediným akcionárom, ktorým je štát. Spoločnosť MSM Martin sa pri prenájme musela zaviazať, že zachová zamestnanosť v podnikoch, čo zatiaľ aj dodržiava. Výsledky hospodárenia vojenských opravárenských podnikov pod správou MSM Martin sú lepšie ako pred uskutočnením prenájmu. Výrok preto hodnotíme ako pravdivý. Spoločnosť MSM Martin má v súčasnosti podľa správ tlačových agentúr SITA a TASR v prenájme od štátu tri vojenské opravárenské podniky- v Novákoch, Trenčíne a v Banskej Bystrici (predtým začlenený pod VOP Trenčín). Pri prenájme sa spoločnosť MSM zaviazala zachovať vtedajšiu zamestnanosť v podnikoch. Vo VOP Nováky chceli dokonca zvýšiť počet pracovných miest na 140. Podľa Výročnej správy podnik VOP Nováky zamestnával ku koncu roka 2013 139 zamestnancov, pričom 40 zamestnancov na začiatku ďalšieho roka neuzatvorilo novú pracovnú zmluvu. Podľa spomínanej Výročnej správy v roku 2013 podnik vykazoval stratu vyše 500 000€ , tržby sa znížili oproti predchádzajúcemu roku o 60%,, čo je vo výročnej správe odôvodňované tým, že sa v tom období ešte ukončovali výrobné aktivity spoločnosti (po tom, čo bola daná do prenájmu) aj keď sa niektoré zmluvy v roku 2013 ešte dobiehali.

SITA
TASR
Výročnej správy
Správa
Hospodárskych novín
SME
vyjadrení
SITA


My sme konsolidovali predovšetkým na strane výdavkov. Dve tretiny šetrenia alebo teda konsolidácie verejných financií bolo uskutočnených na výdavkovej strane, to znamená, že sme okresali verejné výdavky a jedna tretina bola na strane príjmov.

Vláda Ivety Radičovej síce konsolidovala verejné financie a vyjadrovala snahu udržať pomer dve tretiny na strane výdavkov a jedna tretina na strane príjmov, v praxi však existuje viacero indikátorov, že tento pomer reálne nebol dodržaný. Výrok preto hodnotíme ako zavádzajúci. Radičovej vláda mala pôvodný plán znižovať deficit štátneho rozpočtu na rok 2011 predovšetkým na strane výdavkov. Celkovo chcela znížiť deficit z 4,54 miliardy eur roku 2010 na 3,81. Pripravila konsolidačný balíček teda o 1,75 miliardy eur (cca 2,5% HDP). Agentúra TASR uvádza: "V snahe znížiť takmer 8-% deficit na necelých 5 % pripravila vláda vlani na jeseň balík konsolidačných opatrení v celkovej sume 1,75 miliardy eur. Získať ich chce úsporou výdavkov v objeme viac ako 980 miliónov eur a zvýšením príjmov na úrovni 770 miliónov eur ." 980 miliónov z 1,75 miliardy nie sú dve tretiny, ako vláda a médiá často opakovali (napríklad tu ). V priebehu roka však vláda pozmenila plán a ministerstvo financií tvrdilo, že úsporný balíček za 1,75 miliardy eur na zastavenie zadlžovania krajiny zaplatia približne na polovicu ľudia cez vyššie dane a štát cez krátenie výdavkov. Z hodnotenia mimovládnej organizácie INESS a IHP uverejnenom v denníku Pravda vyplývajú pochybnosti, či tento pomer nakoniec dodržala. Okrem iného sa v článku píše o spôsoboch šetrenia vlády Ivety Radičovej: "Dosluhujúci kabinet Ivety Radičovej (SDKÚ) ušetril vlani podstatne menej peňazí, ako si naplánoval. Vláda sľubovala, že oproti roku 2010 minie na rôzne nákupy či platy úradníkov o 700 miliónov eur menej, napokon však skutočná úspora bola o 200 miliónov eur nižšia. Peniaze sa rozkotúľali najmä v dôsledku pokračujúceho zadlžovania sa nemocníc a železničných spoločností. "Zníženie bežných výdavkov len o 0,4 percenta je nedostatočné," hovorí šéf Inštitútu hospodárskej politiky František Palko. Zároveň upozorňuje, že najmä ľudia cez vyššie dane prispeli k tomu, že vlaňajší deficit štátneho rozpočtu klesol o takmer 1,2 miliardy eur na necelých 3,3 miliardy eur. "Výrazná časť konsolidácie sa uskutočnila cez nárast príjmov, najmä cez zvýšenie dane z pridanej hodnoty ," dodáva Palko. J. Karpiš z INESS v rozhovore pre denník SME (22. januára 2012) upozornil, že vlády I. Radičovej síce nezvyšovala výdavky štátu, no ani ich zásadne neznížila: "Ficova vláda absolútne ignorovala prichádzajúcu krízu a zvyšovala výdavky najviac v Európskej únii. Vláda Ivety Radičovej akceptovala tieto obrovské výdavky a vyhlásila ich za status quo a dokázala iba zostať na tej úrovni. To je málo." Dátum zverejnenia analýzy: 20.05.2013 Naspäť Nahlásiť chybu

znižovať tu pozmenila hodnotenia SME


O tú tajnú voľbu dlhodobo bojujeme, keď minulá pravicová vláda chcela otvoriť hlasovanie a všetko aby bolo verejné, aby mohli byť poslanci pod tlakom.

Poslanec Madej správne uviedol fakt, že predstavitelia pravicovej vlády Ivety Radičovej sa vyjadrili za verejnú voľbu v NRSR- či už generálneho prokurátora, ktorú aj schválili, alebo predsedu NKÚ. Zároveň Smer- SD v minulosti jasne vyjadril názor, že verejná voľba týchto funkcionárov nie je žiaduca. Výrok hodnotím ako pravdivý. V súvislosti, ktorú uvádza poslanec Madej je notoricky známa kauza voľby generálneho prokurátora (2010), keď sa vtedajšie vládne strany (SDKÚ, SaS, Most- Híd a KDH) nevedeli dohodnúť na spoločnom kandidátovi. Voľba GP 3. novembra 2010 - pre podozrenia koaličných partnerov jeden voči druhému pristúpili niektorí poslanci k fotografovaniu hlasovacích lístkov (poslanci SaS) pri tajnej voľbe GP. Nasledovali protesty proti takémuto správaniu zo strany Smeru- SD. 20. apríla 2011- nález Ústavného súdu SR, v ktorom ÚS vyjadril porušenie ústavných práv opozičného (vtedy Smer- SD) kandidáta na GP Dobroslava Trnku a nariadil voľbu opakovať.V opakovanej voľbe GP nebol zvolený. Pravicová vláda sa pokúsila situáciu vyriešiť presadením verejnej voľby GP (17. mája 2011). K tejto voľbe sa vyjadril aj predseda Smeru-SD Fico, ktorý povedal, že ak Smer bude súčasťou novej vládnej koalície po parlamentných voľbách 2012, nebude rešpektovať generálneho prokuratúra zvoleného vo verejnej voľbe. Fico tvrdil , že verejná voľba generálneho prokurátora je protiústavná. Vo všeobecnosti platí, že NRSR rozhoduje o personálnych otázkach (generálny prokurátor, riaditeľ RTVS, riaditeľ NKÚ , predseda NRSR) tajnou voľbou. Predseda najsilnejšej opozičnej strany Richard Sulík svoje preferencie k verejnej voľbe v NR SR vyjadril nasledovne : " Ak ide volič v parlamentných voľbách k urne, je prirodzené, aby volil tajne ( volí sam za seba). Ak však ide poslanec zvolený občanmi hlasovať, je úplne logické, aby jeho voliči vedeli ako poslanec hlasoval (voliči majú nárok, aby vedeli ako nimi splnomocnený poslanec hlasoval)." S verejnou voľbou súhlasil aj ďalší z lídrov vtedajšej pravicovej koalície Mikuláš Dzurinda "Od prvej chvíle som nerozumel hystérii, že verejné voľba generálneho prokurátora je niečo zlé, že podpiľujeme akési piliere demokracie. Skoro by som povedal, že je veľmi nenáležité robiť takúto hystériu," upozornil Dzurinda . Pozitívny prístup k verejnej voľbe predsedu NKÚ prezentoval v roku 2012 aj predseda Mostu- Híd Béla Bugár . "My by sme to bez problémov podporili,“ uviedol Bugár . O tom, že verejná voľba predsedu NKÚ by pomohla boli presvedčení i predsedovia poslaneckých klubov SaS a KDH Juraj Miškov a Pavol Hrušovský. Verejnú voľbu kategoricky vylúčil vládny Smer. „Trváme na tajnej voľbe aspoň pri vysokých ústavných činiteľoch. Predseda NKÚ je vážna pozícia,“ povedala predsedníčka poslaneckého klubu Smeru Jana Laššáková. Zároveň považujeme za potrebné doplniť, že NRSR síce zvyčajne rozhoduje o dôležitých personálnych otázkach tajnou voľbou( predseda NRSR, generálny prokurátor, predseda NKÚ,..) no v prípade generálneho prokurátora a predsedu NKÚ zákon nestanovuje povinnosť NRSR zvoliť GP, alebo predsedu NKÚ tajne . Zákon č. 39/1993. Z.z., o NKÚ, hovorí v paragrafe 8 v súvislosti s voľbou predsedu NKÚ nasledovné: "Predsedu a dvoch podpredsedov volí a odvoláva Národná rada Slovenskej republiky. Funkčné obdobie predsedu a podpredsedov je sedem rokov. Predseda a podpredsedovia môžu byť zvolení najviac na dve po sebe nasledujúce funkčné obdobia." Zákon č. 153/2001 Z.z., o prokuratúre, zakotvuje v paragrafe 7 odseku 2 súvislosťou s voľbou generálneho prokurátora nasledovné: " Generálneho prokurátora vymenúva a odvoláva prezident Slovenskej republiky na návrh Národnej rady Slovenskej republiky (ďalej len „národná rada“). Funkčné obdobie generálneho prokurátora je sedem rokov; začína plynúť dňom zloženia sľubu generálnym prokurátorom. Toto funkčné obdobie sa predlžuje až do zloženia sľubu novým generálnym prokurátorom. Tá istá osoba nemôže byť opakovane vymenovaná za generálneho prokurátora. Podľa rokovacieho poriadku NRSR - paragrafu 39 odseku 8 sa tajne hlasuje " v prípadoch ustanovených ústavou alebo ak sa na tom na návrh najmenej 15 poslancov bez rozpravy uznesie národná rada. Taký návrh sa podáva najneskôr do začiatku rokovania o tomto bode programu schôdze národnej rady." Do účinnosti novely vykonanej zákonom č. 153/2011 Z.z. znel paragraf 39 odsek. 8 nasledovne : "Tajne sa hlasuje v prípadoch ustanovených ústavou,zákonom, pri voľbe alebo pri odvolaní, alebo ak sa na tom uznesie národná rada bez rozpravy. Ak ide o voľbu alebo o odvolanie, národná rada sa môže bez rozpravy uzniesť, že bude o tejto veci hlasovať verejne, ak osobitný predpis neustanovuje inak." Prípady tajného hlasovanie predpokladané Ústavou SR sú: Podľa článku 89, odseku 1 Ústavy SR " Predsedu Národnej rady Slovenskej republiky volí a odvoláva v tajnom hlasovaní Národná rada Slovenskej republiky nadpolovičnou väčšinou hlasov všetkých poslancov. Predseda je zodpovedný len Národnej rade Slovenskej republiky." Podľa článku 90, odseku 1 Ústavy SR "Predsedu Národnej rady Slovenskej republiky zastupujú podpredsedovia . Tajným hlasovaním ich volí a odvoláva Národná rada Slovenskej republiky nadpolovičnou väčšinou hlasov všetkých poslancov. Podpredseda Národnej rady Slovenskej republiky je zodpovedný Národnej rade Slovenskej republiky." Podľa článku 92, odseku Ústavy SR "Národná rada Slovenskej republiky zriaďuje z poslancov výbory ako svoje iniciatívne a kontrolné orgány; ich predsedov volí tajným hlasovaním ." V iných prípadoch, mimo týchto taxatívne určených Ústavou SR sa o tom, aby sa konala tajná voľba hlasuje. Naposledy takéto hlasovanie prebehlo v súvislosti s tým, aby voľba riaditeľa RTVS prebehla tajne. Za takýto návrh hlasovala prakticky celá vládna koalícia (poslanci Smeru- SD, Mosta- Híd a SNS), naopak proti bola celá opozícia ( poslanci SaS, OĽaNO, Sme rodina, ĽSNS, aj nezaradení poslanci okolo Miroslava Beblavého.) Dátum zverejnenia analýzy: 19.06.2017 Naspäť Nahlásiť chybu

podozrenia presadením tvrdil NKÚ nasledovne Dzurinda Bugár vylúčil paragrafe paragrafe odseku zákonom nasledovne odseku odseku odseku hlasovala


... veci, v ktorých sa spojil (Igor Matovič, pozn.)  aj s Ľudovou stranou Naše Slovensko v decembri proti mne a zasiahli mi hlboko do súkromia...

Andrej Danko má pravdepodobne na mysli obvinenia Ivana Katrinca, bývalého kandidáta za ĽS NS, ktorý na svojom facebookovom účte obvinil Danka z násilníckej povahy a údajnej bitky jeho priateľky. Tieto obvinenia sa objavili na Facebooku hneď po odvysielaní relácie O 5 minút 12 11. decembra 2016, počas ktorej Danko výrazne stratil trpezlivosť. Následne tento príspevok zdieľal aj líder OĽaNO, ktorý nešetril ironickými poznámkami na adresu Danka. Andrej Danko sa proti týmto obvineniam ohradil a oznámil, že chystá podať trestné oznámenie za šírenie lží. Katrinca Matovič síce vo svojich príspevkoch podporil, avšak to ešte neznamená spájanie sa s ĽSNS. Výrok preto hodnotíme ako zavádzajúci.

" Daleko, daleko ... niekde v strednej Afrike, bol raz jeden predseda parlamentu. Vcelku pokojne si zil a siril svoje hlboke "myslienky". Lenze stalo sa nieco, co nemal v plane. Zrazu sa mu donieslo, ze existuje velavravne videjko a vypovede svedkov, ktori ho par mesiacov pred ich miestnymi volbami natocili, ako na Slotu spity pred podnikom v hlavnom meste do krvi bije svoju druzku a pri tom jej extravulgarne, tak na Slotu, nadava. V panike si dohodol svojho stedreho sponzora, aby videjko kupil. Aj kupil, za milion ... a African si vydychol. Lenze nepreslo vela casu a African zistil, ze videjko stale zije a je z neho urobenych dostatok kopii a znova su na predaj ... V tom Africana zavolali do miestnej diskusnej relacie o 5 minut 12 ... a on to tam psychicky rozhadzany uplne posral. Nuz, robit pripravu do relacie s vedomim, ze je to len otazka casu, kedy z hraneho slusnacika bude spinava slota, nie je prave motivacne prostredie.

ps. O com to ten Katrinec (odhalil kauzu Alobal, lietadlo Hejce ...) tu dole pise? Nejako sa mi to podoba na tu strednu Afriku, " bez servítky komentuje Matovič (pozri príspevok na FB ).

Síce Katrinec tvrdí, že má video z tejto údajnej bitky k dispozícii, jeho existencia a pravdivosť sa zatiaľ nepotvrdili. Na margo videa, ktoré by Danka pravdepodobne diskreditovalo, sa vyjadrila aj jeho bývalá priateľka. Tá však popiera akékoľvek násilné správanie a pravdivosť videa. Katrinec podal trestné oznámenie na Generálnu prokuratúru hneď 13. decembra 2016.

Andrej Danko má s Igorom Matovičom dlhodobo narušené vzťahy, predovšetkým odkedy líder SNS predniesol novelu zákona o rokovacom poriadku, v ktorom si vyžaduje politickú korektnosť, napríklad, zákaz vyvesovania transparentov alebo rokovania, ktoré nepripomínajú "cirkus". „Je to ťažké nemať dostatok lásky v detstve,“ povedal Danko v parlamente ešte v septembri 2016 s tým, že z Matoviča ide zlo.

ohradil
O 5 Minút 12
vytiahol
FB
FB
podal
predniesol
povedal


To nie je tak, že každá škola má jedáleň, ktorá dokáže urobiť toľko obedov pre všetky deti. Nie. Len pre niektoré, asi dve tretiny.

Na základe údajov Štatistického úradu je možné zistiť, koľko je jedální na základných a stredných školách, nie je však možné určiť ich kapacitu. Výrok hodnotíme ako neoveriteľný. Spomínaný návrh zákona o obedoch zadarmo , ktorý predloží Smer-SD na októbrovej schôdzi NR SR, sa týka všetkých žiakov základných škôl a posledných ročníkov materských škôl a aj tých, ktorí navštevujú súkromné či cirkevné školy. Čo sa však týka počtu jedální , podľa ŠÚ SR bolo v roku 2017 celkom 2 015 jedální na školách (číslo však nezahŕňa materské ani vysoké školy). Zo zoznamu škôl, ktoré na svojej stránke uvádza Centrum vedecko-technických informácií SR (CVTI), vyplýva, že ak spočítame počet základných škôl, špeciálnych základných škôl, gymnázií, konzervatórií, stredných odborných škôl a špeciálnych odborných škôl, dostaneme číslo 3 276 škôl. Z toho vyplýva, že za rok 2017 malo približne 61,5% škôl (vyššie uvedených) svoju jedáleň. ŠÚ uvádza počet stravníkov za rok 2017 celkom 476 000, pričom počet žiakov na týchto školách bol podľa CVTI 672 137. Z toho vyplýva, že približne 70,8% žiakov sa stravovalo v školských jedálňach. Nie je to však stále číslo, ktoré by hovorilo o kapacite daných jedální a taktiež sa nevzťahuje na materské školy, ktoré do návrhu Smeru-SD spadajú. Zákon by mal po schválení vojsť do platnosti v januári budúceho roka, a išlo by dokopy o vyše pol milióna žiakov. Príspevok na jedno dieťa by mal byť v sume 1,20 eura na deň stravovania, čo by štátny rozpočet mohlo výjsť ročne až cez sto miliónov eur, čo presnejšie záleží od počtu žiakov. Zmena sa má urobiť cez novelu zákona o dotáciách, ktorým už v súčasnosti rezort práce prispieva na obedy detí v hmotnej núdzi. Každý rodič by tak od nového roka mal mesačne ušetriť okolo 21 eur na jedno dieťa, ročne by šlo o úsporu okolo 210 eur. Dátum zverejnenia analýzy: 24.09.2018 Naspäť Nahlásiť chybu

návrh zákona
jedální
stránke
ŠÚ
CVTI


Pretože v roku 2006, keď sme nastúpili, my sme napríklad nesúhlasili s druhým  pilierom dôchodkového zabezpečenia, ale nechali sme ho tak.

Je pravda, že druhý pilier dôchodkového poistenia prežil Ficovu vládu, avšak nedá sa hovoriť o tom, že ho nechali tak. Postoj a aktivity bývalej vlády proti druhému pilieru popisuje napríklad správa Petra Goliáša z INEKO , podľa ktorej Róbert Fico už počas svojho pôsobenia v opozícii nesúhlasil s presadzovanou reformou dôchodkového systému a avizoval jeho radikálnu zmeny, prípadne úplné zrušenie druhého pilieru. Po nástupe jeho ministerka Viera Tomanová rozpútala aktívnu antikampaň proti druhému pilieru, v rámci ktorej prirovnávala DSS ku nebankovým subjektom, skrachovaným Islandským bankám (kampaň 2008/2009) a avizovala straty úspor a iné „lákadlá“. V náväznosti na antikampaň bol dvakrát (1.1.2008-30.6.2008 & 15.11.2008 – 30.6.2009) otvorený druhý pilier, aby sporitelia z DSS mohli prejsť do 1. pilieru. Následkom tejto antikampane a opakovaného otvorenia druhého piliera odišlo 100 000 sporiteľov (7%). Od 1.1.2008 boli zavedené legislatívne zmeny, najvýznamnejšia z nich bolo zrušenie povinnosti vstupu pre novozamestnaných a zvýšenie povinnej doby sporenia z 10 rokov na 15 rokov. Od 1.7.2009 je znížený strop administratívnych poplatok z 0,78% na 0,3%. (Goliáš 2009)

Petra Goliáša z INEKO


Teraz dokonca sa vyjadril komisár európskej, že keď by dopadli voľby zle v Nemecku, že by vyhral AfD, tiež že by to zrušili.

Bývalý eurokomisár Thierry Breton v rozhovore pre francúzsku rádio stanicu hovoril o vynucovaní Aktu o digitálnych službách, nie o voľbách v Nemecku. Z kontextu vyplýva, že jeho slová odkazujú na konanie Europskej komisie proti čínskej sieti TikTok v Rumunsku. Komisia nemá žiadne nástroje, ktorými by vedela zasiahnuť do volieb v Rumunsku, alebo Nemecku. Výrok Roberta Kaliňáka preto hodnotíme ako nepravdivý.

V rozhovore pre RMC sa moderátorka Bretona pýtala na zasahovanie šéfa amerických spoločností Tesla a X Elona Muska do nemeckej volebnej kampane.

Breton na otázku, či by mohla byť sociálna sieť X v Európskej únii zakázaná reagoval slovami, že si Elon Musk ako osoba môže robiť, čo chce, ale jeho sociálna sieť podlieha európskym reguláciám, ktoré musí dodržiavať, konkrétne odkazoval na Akt o digitálnych službaćh (DSA). Následne zdôraznil, že Európska únia je pripravená prijať opatrenia, aby Musk dodržiaval zákony.

„Počkajme a uvidíme, čo sa stane. Zachovajme chladnú hlavu a presadzujme naše zákony v Európe, keď hrozí, že budú obídené, a keď ich neuplatnenie môže viesť k zásahom. Urobili sme to v Rumunsku a, samozrejme, bude to potrebné urobiť aj v Nemecku, ak to bude nutné.“ dodal .

Breton tak vôbec voľby nespomenul, z kontextu celého rozhovoru vyplýva, že bývalý eurokomisár hovoril o uplatňovaní DSA v Rumunsku a prípadne v Nemecku.

Breton narážal na skutočnosť, že Európska Komisia začala koncom roka 2024 konanie proti čínskej sieti TikTok podľa zákona o digitálnych službách. Podľa vyhlásenia zo 17. decembra má Komisia podozrenie, že TikTok mohol porušiť DSA, pretože neprijal dostatočné opatrenia, aby zabránil rizikám pre zákonnosť prezidentských volieb v Rumunsku 24. novembra.

„Rozhodnutie o začatí vyšetrovania zohľadňuje informácie získané z odtajnených spravodajských správ rumunských orgánov, ako aj zo správ tretích strán. Vyšetrovanie tiež vychádza z analýzy správ o posúdení rizík, ktoré spoločnosť TikTok predložila v rokoch 2023 a 2024, z odpovedí na žiadosti Komisie o informácie a z interných dokumentov poskytnutých spoločnosťou TikTok,“ uvádza sa vo vyhlásení Komisie.

O tom, že sa Bretonové slová šíria v nepravdivom kontexte informovalo ešte v polovici januára Nemecko-rakúske observatórium digitálnych médií (GADMO). GADMO dodáva, že Európska komisia nemá právomoc zrušiť výsledok volieb, môže tak urobiť len nemecký Spolkový ústavný súd.

rozhovore dodal konanie informovalo nemá


A tu by som povedal, že keď sme spomínali možno aj kriticky to, čo sa dohodlo v Turecku, tak treba povedať, že sa pod to podpísal náš pán premiér, ktorý na tom summite bol a treba zároveň povedať aj to, že sa tam na tom summite zdôraznilo okrem iného to, že platí všetko tak, ako bolo doposiaľ dohodnuté v súvislosti s migrantami prichádzajúcimi do Európskej únie, čo de facto znamená, že náš pán premiér v podstate súhlasil s kvótami.

Nakoľko sa lídri EÚ dohodli s premiérom Turecka o tom, že budú vykonávať spoločný akčný plán aktivovaný 29. novembra 2015, potvrdili tým pádom pôvodne plánované miery. Oboch stretnutí (7. a 18.marca) sa zúčastnil aj slovenský premiér Robert Fico a podpísal Dohodu medzi EÚ a Tureckom. Avšak jeden z bodov dohody, ktorý hovorí, že " aktivuje sa dobrovoľný systém prijímania osôb z humanitárnych dôvodov" má podobný charakter ako systém kvót, ale je takisto iba dobrovoľný. 18. marca 2016 sa tretíkrát od novembra 2015 stretli lídri 28 krajín EÚ a turecký premiér Ahmet Davutoglu na summite, venovanému prehĺbeniu vzťahov medzi Tureckom a EÚ, ako aj riešeniu migračnej krízy. Stretnutie tak nadviazalo na mimoriadne rokovanie s Tureckom, ktoré sa konalo 7. marca, ale lídri na ňom nedospeli k definitívnej dohode. Turecko a Európska únia opätovne potvrdili svoj záväzok vykonávať spoločný akčný plán aktivovaný 29. novembra 2015 . Okrem toho Európska únia začala uvoľňovať finančné prostriedky vo výške 3 miliárd EUR v rámci nástroja pre utečencov v Turecku na konkrétne projekty a dosiahol sa pokrok v oblasti liberalizácie vízového režimu a v rozhovoroch o pristúpení vrátane otvorenia kapitoly 17 v decembri. Turecko ďalej 7. marca 2016 súhlasilo, že akceptuje rýchly návrat všetkých migrantov, ktorí nepotrebujú medzinárodnú ochranu a ktorí sa preplavili z Turecka do Grécka, a prijme späť všetkých neregulárnych migrantov, ktorí boli zadržaní v tureckých vodách. Body dohody EÚ a Turecka: 1) Všetci noví neregulárni migranti prichádzajúci z Turecka na grécke ostrovy budú od 20. marca 2016 vracaní do Turecka. 2) Za každého Sýrčana, ktorý bude z gréckych ostrovov vrátený do Turecka, bude iný Sýrčan presídlený z Turecka do EÚ, berúc do úvahy kritériá OSN týkajúce sa zraniteľnosti. 3) Turecko prijme všetky opatrenia potrebné na to, aby zabránilo vzniku nových námorných alebo pozemných trás nelegálnej migrácie z Turecka do EÚ. 4) Keď sa medzi Tureckom a EÚ prestanú neregulárne prekračovať hranice alebo sa takéto prekročenia aspoň výrazne a udržateľne obmedzia, aktivuje sa dobrovoľný systém prijímania osôb z humanitárnych dôvodov. 5) Plnenie plánu liberalizácie vízového režimu so všetkými zúčastnenými členskými štátmi sa urýchli s cieľom zrušiť vízovú povinnosť pre tureckých občanov najneskôr do konca júna 2016 za predpokladu, že sa splnia všetky kritériá. 6) EÚ v úzkej spolupráci s Tureckom ďalej urýchli vyplácanie pôvodne pridelených 3 miliárd EUR v rámci nástroja pre utečencov v Turecku a zabezpečí financovanie ďalších projektov pre osoby požívajúce dočasnú ochranu a identifikované na základe údajov, ktoré Turecko rýchlo poskytne do konca marca. 7) EÚ a Turecko opätovne potvrdili svoj záväzok dať nový impulz procesu pristúpenia, ako sa uvádza v ich spoločnom vyhlásení z 29. novembra 2015. Uvítali otvorenie kapitoly 17 dňa 14. decembra 2015 a ako ďalší krok sa rozhodli otvoriť kapitolu 33 počas holandského predsedníctva.

podpísal nadviazalo potvrdili Body


Lebo je na slovensku zhruba  toľko živnostníkov koľko nezamestnaných, 400 tisíc živnostníkov.

ÚPSVaR registrovalo v januári 2012 408 874 uchádzačov o zamestnanie.

ÚPSVaR Informoval


Je to o tom, že Slovensko tu 10 rokov, (...), prešľapuje na mieste, možno 12 rokov a keď si pozrite tie dôležité oblasti, my všade upadáme. Školstvo, zdravotníctvo, justícia, akékoľvek medzinárodné porovnanie, čo sa týka kvality týchto rezortov, my ideme dole.

Podľa medzinárodných porovnaní zaznamenalo Slovensko v oblasti školstva negatívny trend za posledných 12 rokov. Avšak v oblasti zdravotníctva tento trend nemôže byť opísaný ako negatívny, keďže sa v medzinárodnom hodnotení kvality zdravotného systému Slovensko za posledných 12 rokov v tomto rebríčku síce párkrat kleslo, ale naopak aj stúplo. Tento výrok teda hodnotíme ako zavádzajúci.

školstva zdravotníctva pdf Výsledky porovnania hodnotenia pdf pdf pdf


2012-2016 sme najviac zo všetkých pracovníkov verejnej správy zvýšili platy učiteľov. 22 percent.

Najväčšie zvýšenie priemernej mzdy zo zamestnancov verejnej správy bolo medzi rokmi 2012-2016 v kategórii učiteľov- pedagogických zamestnancov regionálneho školstva. Podľa údajov v Rozpočte verejnej správy by sa však v tomto prípade malo jednať až o 24,1% zvýšenie, no aj tak sa tento údaj približuej Ficovmu údaju, rozdiel môže byť spôsobený tým, že Fico mohol hovoriť o priemernom zvýšení u viacerých kategórií pedagogických zamestnancov. Výrok hodnotíme ako pravdivý. Podobný výrok sme overovali u premiéra Fica už v decembri 2015 . Nasledujúca tabuľka ukazuje výšku priemernej mesačnej mzdy zamestnancov jednotlivých odvetví štátnej správy a tiež pedagogických zamestnancov v regionálnom školstve v rokoch 2012 a 2016 a percentuálnu zmenu výšky týchto priemerných platov medzi rokom 2012 a 2016. Tabuľka jasne ukazuje, že najväčšia percentuálna zmena v prípade priemernej mesačnej mzdy bola v platoch pedagogických zamestnancov regionálneho školstva. Dátum zverejnenia analýzy: 28.02.2016 Naspäť Nahlásiť chybu

decembri 2015


Bola to vláda pána Dzurindu a pán minister Zajac, ktorí povedali, že v zdravotníctve sa bude podnikať a že v zdravotníctve sa bude vytvárať zisk

Podľa zákona č. 581/2004 Z. z . § 2 ods. 2 "Na zdravotné poisťovne sa vzťahuje Obchodný zákonník, ak tento zákon neustanovuje inak." a § 68 ods. 1 " Doterajšie zdravotné poisťovne sa môžu transformovať na akciové spoločnosti podľa tohto zákona (ďalej len "akciová spoločnosť"), ak nie je ustanovené inak." Zisk sa explicitne spomína v § 11 ods. 3 písm. c) "návrh na rozdelenie zisku alebo vysporiadanie straty " (ako obsah ročnej správy). Zákon bol predložený vtedajším ministrom zdravotníctva R. Zajacom.

581/2004 Z. z
Zákon


Hneď to vysvetlím paní redaktorka. Viete, vy o tom, že po zmene majetkových pomerov odišlo postupne z redakcie viac ako 10 novinárov? Viete o tom, že jeden z tých novinárov napríklad, keď sme pri tom z tej Pravdy pracoval u mňa na ministerstve?

Dňa 15. apríla 2010 portál mediálne.sk informoval o tom, že z denníka Pravda odišlo zhruba 10 novinárov , neskôr sa toto číslo zmenilo na 13 . K tomuto masovému odchodu došlo po zmene majiteľa vydavateľstva. Ako uvádza mediálne.sk:

10 novinárov
13
tu
tu
Pravda, 21. novembra 2011


Tiež viete, že v rámci daňovej licencie prvý rok podnikania je oslobodený od daňovej licencie. V prípade toho, že tam nie je zisk, je možné odpočítať túto daňovú licenciu, keď sa firma dostane do zisku.

Daňová licencia je minimálna daň, ktorú odvádzajú spoločnosti ktoré nevykazujú dostatočný zisk na platenie riadnej dane z príjmu. Podľa zákona o dani z príjmov je prvý rok podnikania skutočne oslobodený od daňovej licencie. Daňovú licenciu je taktiež možné odpočítať si od preddavku na daň, keď sa spoločnosť dostane do zisku, a to v troch po sebe idúcich zdaňovacích obdobiach. Výrok hodnotíme ako pravdivý.

zákona


Veď prečo práve v roku ´91, to znamená po revolúcii, najväčší počet občanov maďarskej národnosti? Vtedy bola najväčšia sloboda. Každý si myslel, že áno, teraz môžem byť to čo ja chcem a môžem deklarovať, že som občan maďarskej národnosti. Keď sa vrátime do 50. rokov, tak tam taktiež bol veľmi nízky počet občanov maďarskej národnosti z toho dôvodu, že vtedajší režim taktiež veľmi neprispel k tomu, aby si uznali svoju respektíve si zachovali (národnostnú identitu, pozn).

V súčasnosti je skutočne najnižší podiel občanov maďarskej národnosti k celkovému počtu občanov Slovenska. Rovnako je pravdou, že v roku 1950 bol ich počet relatívne nízky, aj keď stále vyšši ako dnes. Neplatí však, že by v roku 1991 bol tento počet najvyšší - v skutočnosti bol najvyšší počet Maďarov na Slovensku v 60 rokoch a od toho času ich podiel neprestajne klesá. Výrok preto hodnotíme ako zavádzajúci. V roku 1950 bolo sčítanie obyvateľov, kde sa k maďarskej národnosti žijúcej na území SR prihlásilo 10,3 % obyvateľov. V absolútnej hodnote to predstavuje 354 559 obyvateľov. Tento podiel je porovnateľný so sčítaním v roku 1991, kde sa k maďarskej národnosti prihlásilo 10,8 % a je vyšší ako podľa posledných dvoch sčítaní, kde sa prihlásilo k maďarskej národnosti 9,7 % respektíve 8,5 %. Implikácia, ktorú sa snaží József Berényi naznačiť - teda že v dobe neslobody sa hlási k národnostnej menšine menej občanov, však neplatí. Pri pohľade na graf je evidentné, že podiel Maďarov k celkovému počtu občanov Slovenska kulminoval v 60. rokoch a od tej doby neprestajne klesá, na čo mal iba minimálny vplyv rok 1989. Dátum zverejnenia analýzy: 13.10.2014 Naspäť Nahlásiť chybu


…(SMER-SD, pozn.) má za sebou 20-ročnú históriu. Teraz v decembri bude oslavovať 20 rokov.

Tento výrok hodnotíme ako pravdivý, keďže Robert Fico založil stranu SMER v októbri 1999 po svojom odchode zo strany SDĽ. Jej stanovy boli pritom prijaté ustanovujúcim snemom 11. decembra 1999 v Stupave. V súlade s uvedeným výrok premiéra bude teda strana SMER-SD oslavovať v decembri 20 rokov od svojho založenia.

založil


Teraz nejaká nadácia (Nadácia Zastavme korupciu, pozn.), za ktorou je pán Kiska, pán prezident...

Prezident Kiska sa vyjadril, že oceňuje prácu, ktorú nadácia Zastavme korupciu robí, no nadácia vznikla z iniciatívy Miroslava Trnku - spoluzakladateľa firmy ESET a podnikateľa v reklame - Michala Bláhu. Výrok preto hodnotíme ako zavádzajúci. Činnosť nadácie Zastavme korupciu bola oficiálne spustená v roku 2014, počas festivalu Pohoda. Bola založená Miroslavom Trnkom, spoluzakladateľom firmy ESET a Michalom Bláhom, podnikateľom v reklame. Cieľom nadácie je obmedzenie korupcie a jej negatívnych dôsledkov na kvalitu života a podnikateľského prostredia na Slovensku. Ďalej sa snaží o podporu investigatívnej žurnalistiky a presadzovaniu opatrení na boj proti korupcii. Nadácia sa tiež venuje konkrétnym protikorupčným programom ako je Osveta a vzdelávanie , Protikorupčná legislatíva či Podpora investigatívy . Zastavme korupciu je hlavným partnerom ocenenia Biela vrana . Tá sa udeľuje občanom, ktorí prejavili občiansku odvahu a bránili verejný záujem. Kiska sa v apríli 2015 stretol so zakladateľmi nadácie a vyjadril sa, źe ich prácu si váži a podporuje ju. Prezident po stretnutí tiež uviedol, že: "Kedykoľvek bude nadácia cítiť, že prezident sa má ozvať a pomenovať, čo zlyháva z pohľadu skutočného odstraňovania korupcie, tak som sľúbil, že sa určite ozvem." Avšak prezident Kiska sa stretáva a vyjadruje podporu mnohým aktivitám občianskej spoločnosti. Práve nadácia Zastavme korupciu v novembri upozornila na údajne predražený nákup zdravotníckeho vybavenia Nemocnicou sv. Michala v Bratislave. V reakcii na to Fico uviedol , že nadácia je účelovo založená a má byť prípravou na Kiskovu budúcu politickú stranu. Podobné informácie priniesli už skôr v roku 2016 nie príliš dôveryhodné spravodajské zdroje . Kiska sa navyše ku kauze predraženého vybavenia nemocnice zatiaľ oficiálne nevyjadril, a teda ani nijako nekomentoval aktivity nadácie v tejto oblasti. Nadácia Zastavme korupciu už reagovala na premiérove výroky. Ako uvádza vo svojom stanovisku ,,tvrdenie o založení Nadácie z politických dôvodov nemá s realitou nič spoločné." Zastavme korupciu ďalej dodáva, že Trnka sa aj naďalej do politiky vstúpiť nechystá - ,, Miroslav Trnka sa už mnohokrát vyjadril, že nikdy nezvažoval vstup do politiky. A ako v posledných týždňoch vyhlásil aj pre viaceré slovenské médiá, na tomto svojom postoji nemieni nič meniť ani v budúcnosti." Podľa nadácie sú ,, premiérove obvinenia tiež nenáležitým spochybňovaním osobnej integrity zakladateľov Nadácie - Miroslava Trnku a Michala Bláhu." Dátum zverejnenia analýzy: 28.11.2016 Naspäť Nahlásiť chybu

nadácie
programom
Osveta a vzdelávanie
Protikorupčná legislatíva
Podpora investigatívy
Biela vrana
stretnutí
upozornila
uviedol
zdroje
stanovisku


Ale ešte raz. Ústavný súd odmietol z 5 návrhov na protiústavnosť 4 a vyniesol nesúlad v článku 15, ktorý hovorí, Zákona 581, ktorý hovorí o tom, že zisk, čo je rozdiel medzi príjmom a výnosom, musí byť použitý len v zdravotníctve.

Ústavný súd 26. januára 2011 rozhodol, že obmedzovanie zdravotných poisťovní v slobodnom nakladaní so ziskom je protiústavné .Tlačové komuniké k rozhodnutiu Ústavného súdu (pdf.). Ústavný súd vyniesol nesúlad § 15 ods. 6 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov s Ústavou SR. § 15 ods. 6 zákona č. 581/2004 Z. z. o zdravotných poisťovniach hovorí: "Ak po splnení zákonných povinností podľa osobitných predpisov 35aaa) a povinnosti uvedenej v odseku 1 písm. b) je pri verejnom zdravotnom poistení výsledkom hospodárenia kladný výsledok, možno ho použiť len na úhrady v rozsahu ustanovenom osobitným predpisom, 25) a to najneskôr do konca kalendárneho roka nasledujúceho po kalendárnom roku, za ktorý sa kladný hospodársky výsledok vytvoril, a spôsobom, ktorý by neohrozoval sústavné a účinné plnenie povinnosti zdravotnej poisťovne zabezpečovať pre poistencov dostupnosť zdravotnej zdravotnej starostlivosti podľa tohto zákona [odsek 1 písm. a)] a nebol by v rozpore s povinnosťou zdravotnej poisťovne uhrádzať poskytnutú zdravotnú starostlivosť riadne a včas." Tlačové komuniké ďalej konštatuje, že ÚS v ďalších 5 bodoch návrhu poslancov nevyhovel.

.Tlačové komuniké k rozhodnutiu
§ 15


Vyšla pred 2 rokmi výborná správa OSN o drogách, ktorú podpísali tak významné osobnosti ako Chaviér Solana, Kofi Annan, bývalý prezidenti Kolumbie a Mexika, ktorí reálne majú skúsenosti s tým, ako scéna vyzerá. Medzi rokmi 1998 a 2008 vďaka politike, ktorú presadzuje stále aj Slovensko, to jest vojna proti drogám, stúpla spotreba heroínu o 34,5 %, kokaín 27 % a máme 250 miliónov ľudí...

Správa OSN (pdf.), ktorá vyšla v júni 2011, v plnej miere potvrdzuje výrok M. Poliačika. Na tretej strane tohto dokumentu sú uvedené mená významných politikov, ktorí tento dokument podpísali: César Gaviria (bývalý prezident Kolumbie), Ernesto Zedillo (bývalý prezident Mexika), Kofi Annan (bývalý generálny tajomník OSN), Javier Solana (bývalý generálny tajomník NATO) a iní. Správa uvádza rovnaké výsledky zvyšujúceho sa počtu užívateľov drog, aké uviedol M. Poliačik. Podľa tejto správy nie je boj s drogami efektívny spôsob, ktorým by bolo možné znížiť, či zabrániť výskytu užívateľov návykových látok.

Správa OSN